Amadu & Mariyam - Fàkan\nAmadu & Mariyam : Amadu Bagayɔgɔ - Mariyam Dunbiya\nAmadu Bagayɔgɔ ni Mariyam Dunbiya ye Mali sorofekɔnɔw dɔ ye. U fla bɛɛ ka yeli minɛnen dòn u la. Nka u Sera kà jyɛn daamu Da kà Sago hali ɲɛtigi caman kan. U ka jyɛn ɲɛ sɔrɔli sababu Bɔra dɔnkilida la. Mali yɛrɛ ‘kɔnɔ fɔlɔ, u tɔgɔ bɛ Fɔ seko ni dɔnko tigilamaaw la ŋanaw fɛ fɔli ni dɔnkili siratigɛ fɛ. U ka ŋaaraya kɛlen ‘kɔ kà u fàjamana Ban, u tɔgɔ ye gun bɛɛ Lasɔrɔ k’olu Labɔ fana o cogo kelen na : k'a Tà Fàrafinna na kà Taa Se Erɔp, Amerika ani Azi gunw ma, Amadu ni Mariyam ka dɔnkiliko dogolen tɛ nin fàn ʃi la.\nMariyam Bangera Awirilikalo tle 15, 1958 sàn na, Bamakɔ. Kabini a ncinin a yeko tan, i tùn b’a 'fà ka rajo Sɔr'a 'bolo kà dɔnkiliw Lamɛn. Mariyam tùn bɛ dɔnkili fɛn o fɛn Lamɛn a tùn b'olu Durusi, wa n'a tùn Seginna o dɔlakelen kan i tùn tɛ 'fyɛn foyi Y'o la. Mɔgɔw tùn bɛ Kabakoya o la kà D’a kundama dɔgɔya kan. A tùn ye dɔnkilidala minnu kà dɔnkiliw Kanu kɛrɛnkɛrɛnnenya la o dɔ tùn ye Siramori Jabaatɛ, Mokɔntaafe Sàakɔ ani Fanta Dànba ye kà Bɔ Mali la. Ninnu 'kɔ, a tùn ye Dalida, ʃeyila ani Nàna Muskuri fana Kanu kosɛbɛ. Olu fana tùn ye dɔnkilidala lakodɔnnenw ye fransijamana kan. Mariyam ye dɔnkilida da Minɛ kɔɲɔyɔrɔw ni denkundi-yɔrɔw la kabini k'a ʃì To sàntan-yanfanw na. 'Kumalasurunya na, Mariyam Wulila ni dɔnkilida kanu ye, wa a ka o tàabolo o fana tùn y'a fà ka sira ye kosɛbɛ. A ɲɛ Fyenna k'a To sàn duuru la. Ɔ, 1973 sàn, kàlanyɔrɔ dɔ da Yɛlɛnna jamana fɛ denmisɛnnin yelikotɔw ladonni n'u kàlanni kamà Bamakɔ ni k'a tɔgɔ Da ko "Bamakɔ funanke fyentɔw kàlanda” (Institut des jeunes aŋeugles de Bamako). Mariyam fana Kɛra o kàlanso in kàlanden fɔlɔw la. A ye sɛbɛnni Kàlan yen.Wa fana a tùn bɛ To k'a kàladen-ɲɔgɔnw Dege dɔnkili ni dɔn na yen.\nAmadu Bagayɔkɔ Bangera Ɔkutɔburukalo tle 24, 1954 sàn na Bamakɔ. Amadu ye fɔli Kanu Kabini a ncinin. Fle de tùn ka d'a ye kosɛbɛ. Nk’a Tor'o la fo kà Nà fɔlifɛn sugu wɛrɛ Ye a fànin ncinin dɔ 'bolo a tùn tɛ min Dɔn kà kɔrɔ: gitari. O ‘ko Dyar’a ye kà Tɛmɛ fɔlifɛn tɔw kan. Amadu tùn ye kubakaw ka fɔli Kanu kosɛbɛ bari a nidungɔlamɔgɔ dɔw tùn ye olu ka fɔlikɛla dɔw ye i n'a fɔ Jìmi Handriks, Led Zepelɛn, Jɔnn Li Hokɛr ani Erik Klaptɔn. Amadu sèndonni fɔli yɛrɛ ni fɔlikulu dɔw nɔfɛtaama na i n'a fɔ Mali jamana tɔgɔla-fɔlikulu (l'orchestre national du Mali), Лaarela taw, Kucala ta a n'o ɲɔgɔnna wɛrɛw, o da Minɛna 1968 sàn na. K'a Tà 1974 sàn na kà Nà Blà 1980 sàn na, a tùn bɛ fɔlikulu dɔ fana na n'o tùn bɛ Weele ko "les Ambassadeurs du Motel" n'o mɔgɔ dɔ tùn ye Salifu Keyta ye fana. K'a To o kulu in 'kɔnɔ u ye fɔli Kɛ yɔrɔ caman na i n'a fɔ: Fransi, Kɔnɔwari, Laginɛ konakri, ani Burukina Fàso. Amadu ɲɛ Bàlala kà Fyen minkὲ, a Taara denmisɛnnin-fyentɔw ka kàlanso la. A ni Mariyam kanu Dònna ɲɔgɔnna yen k'o sababu Kɛ dɔnkiliko ye. A kàlanso in tùn sinsinnen bɛ fɔliko kan kosɛbɛ. Kàlandenw Nàna fɔlikulu dɔ Dla yen 1976 sàn na ni k'o ɲɛmaa Kɛ Amadu ye. 1977 sàn, Mariyam Kɛr'o fɔlikulu in dɔnkilikun ye. Amadu ni Mariyam Labanna kà Furu ɲɔgɔn ma 1980 sàn na, wa u ka màafla-fɔli da Minɛna o sàn kelen in de la. Amadu ni Mariyam ka fɔli fɔlɔ Kɛra bɔbɔ julasokaw de fɛ yen. 1981 sàn, fɔlikulu dɔ fana Dlara ni fɔlikɛla yelikotɔw dàma ye k'o tɔgɔ Da ko "Miiriya". Amadu Tàra kà Kɛ o fɛɛrɛɲɛmaa ye kokùra walasa a k’i Janto a ka kàlanyɔrɔ fɔlikulu n'a ɲɔgɔlɔnkulu la. O sàn kelen na, a Sugandira k'a Kɛ fyentɔw ka jὲkulu ɲɛmaaba ye ko "AMPSA" (Mali tɔgɔlatɔn min bɛ yelikotɔw ka maaya sankɔrɔtali cɛsiri la - Association malienne pour la promotion sociale des aŋeugles). 1982 sàn, a Kɛra ŋana ye RFI ka ɲɔgɔndan dɔ la olu b'a Fɔ min ma ko "Priʃ Découŋertes RFI". O tɛmɛnen 'kɔ, a Tlara kà ACCT (agence de coopération culturelle et techniɲue) jɔnjɔn fana Tà.\nAmadu ni Mariyam Taara u Sìgi kɔdiwarijamana kan 1986 sàn na k'a sababu Kɛ kurufebɔko ye. Bari o ko tùn ɲɛ Sɔrɔ ka di yen kà Tɛmɛ Mali kan. Yen, u Sìgira dugu min na o ye Abijan ye, o min ye yen faaba ye. U Tor'o de la, u ni kurufebɔla dɔ ye jɛɲɔgɔnyaw Kala. O kurufebɔla tùn ye Nizeriyaka ye ko Maykano. O kɛlen, u Dònna kurufebon 'kɔnɔ kà Bɛn ni 1988 sàn Desanburukalo ye. U ye kurufe fla Lafa o sèn fɛ k'olu fana jagoli da Minɛ 1989 sàn marsikalo la. O kurufe ninnu ye kùnnawolo Sɔrɔ u 'bolo kosɛbɛ wa o Kɛra sababu ye fana k'u kà jamalafɔliw Caya. O 1989 sàn kelen in desanburukalo la, u ni fɔlikɛlaba wɛrɛw i n'a fɔ Stewi Wɔndɛr, Kool and The Gang Jὲra kà fàamakunbɛn-fɔliba dɔ Kɛ Abijan yen. Sàn min Dar'o kan, u Weelela kɔdiwarikaw ka jaso jὲmukantigi lakodɔnnenba dɔ ka taasibla-kɛnɛ kan ko Fulgans Kasi.\nNin bɛɛ 'kɔ, Amadu ni Mariyam Tlara kà Dòn kurufebon na tùn 1990 sàn feburuyekalo la kà kurufe fla wɛrɛ Lafa. Nka o kow bɛɛ Banni n'u jagoli da Minɛna 1991 sàn na. O sàn na, u Seginna kà Nà u fàso Mali la. Amadu ni Mariyam ka kurufebɔ Mali la o Dabɔra 1993 sàn de la, nka hali o fana Kɛra u ni Maykano ka jὲɲɔgɔnya ‘kɔnɔ. Amadu ni Mariyam ka fɔliko mankutu wàrali kà Se fo erɔp gun kan, o Kɛra 1994 sàn.\nU bɔlen Fransi 1997 sàn, u ye kurufe dɔ Bɔ k'o tɔgɔ Da ko ʃu ni tle. U ka Mon amour, ma chérie Dara o kurufe kelen in de 'kɔnɔ, o min yɛrɛ Kɛra sababu ye k'u ka ko tɔ sankɔrɔ Tà. O kɔ fɛ, u ye kurufe wɛrɛ Bɔ ko" 'sèn tɛ jɔn ye". 1999 sàn, dɔ wɛrɛ Bɔr'u fɛ ko: "Cɛ ni muso" O sàn kelen in na, u Weelela alemaɲijamana kan ɲàga dɔ la, u bɛ min Weele fransikan na ko:"Festival international de Louisiane". 2001 sàn, u ye Fransi fɔlikɛnɛba dɔ fana Lasɔrɔ n'o ye "scène des Eurockéennes " ye. 2002 sàn na sa, u ye kurufe kura Bɔ tun k'o tɔgɔ Da ko"waati". Nka u ye fɔlikɛlaba wɛrɛw Sèndon o baaraw la i n'a fɔ: ʃɛk Tijaani Sɛk , Zan Filip Rikyɛl ani Sɛrzan Garsi. 2005 sàn marisikalo tle 5, u Kɛra jyɛn sanukurufe-tigi ye.\nU Ka dɔnkili lakodɔnnen dɔw ye Les Dimanches à Bamako, o Bɔra 2004 sàn. O kurufe in baaraw da Minɛna fransijamana na 2003 sàn ni kà Sɔrɔ kà N’a tɔ Kùncɛ Mali la 2004 sàn ɔktɔburukalo la. O fana ye belebeleba wɛrɛ Fàra u yankan kan tun.\nO tɛmɛnen 'kɔ, u Nàna dɔ wɛrɛ Bɔ K'o tɔgɔ Da ko Welcome to Mali. O kurufe Bɔra 2008 Nowanburukalo la. "Fɔlila" fana ye u ka kurufe dɔ ye min Bɔra 2012 sàn. Amadu ni Mariyam ye fɔlikɛla cɛsirilenbaw ye. O sababu y'a To u ka dɔnkiliko Lakodɔnna jyɛn fàn caman fɛ bì. Wa ‘fɔlikɛlaw dòn minnu b'u ka dɔnkiliw Лini u yɛrɛ 'kɔrɔ. W'a dɔnkiliw bɛ mɔgɔw Ladi ni k'u nikunw Laafya.\nAmadu ni Mariyam ka dɔnkiliw bɛ Da bamanankan, fransɛkan, anglɛkan ani kan wɛrɛw la.\nPhoto Amadou et Mariam\nAmadou et Mariam - Wikipédia\nAmadou et Mariam - Biography\nBlàdon : 2016-06-11 Yɛlɛmako laban : 2016-12-02\nFogo yeko: 1148728 - Bì: 238 - Kalo in: 10318 - Лinan: 69931.\nFura Yeko: 2050 - Bì: 1 - Kalo in: 12 - Лinan: 86.


Tuma dɔw la cɛ ni muso dɔw bɛ a ɲini ka den sɔrɔ, nka muso tɛ se ka kɔnɔta. O bɛ a sɔrɔ u fila dɔla kelen ye kona ye. Tuma dɔw la, fura fosi tɛ a tigi ka den sɔrɔ la, nka tuma dɔw la fura bɛ a dɔw la barisa a bɛɛ bɛ bɔ konaya in sɔrɔcogo la.\nFɛn minnu ka teli ka kɛ konaya kunw ye\nKonaya. A tigilamɔgɔ dancogo de bɛ a kɛ ni a tɛ se ka den sɔrɔ abada. Cɛ ni muso dɔw bɛ bange ni konaya ye.\nFanga dɔgɔya ni balo ɲuman ntanya. Jolidɛsɛ jugugumanba bɛ a kɛ muso dɔw la, dumuni nafama dunbaliya ni iyodi (iode) ntanya bɛ se ka muso bali ka kɔnɔta. A bɛ se ka kɔnɔ tiɲɛ fana sani a ka yɛlɛma ka kɛ den ye (kɔnɔjilama). Tuma dɔw la kɔnɔ yɛrɛ bɛ tiɲɛ ka a sɔrɔ muso tɛ a dɔn ko a kɔnɔma don (aw ye kɔnɔtiɲɛ lajɛ sɛbɛn ɲɛ Kɔnɔtiɲɛni a yɛrɛma na).\nMuso min tɛ se ka kɔnɔta, walima min kɔnɔ caman tiɲɛna, o ka kan ka dumuni nafamaw ni kɔkɔ wasa dun. Ni jolidɛsɛ jugumanba fana bɛ a la, a ka joliseginfurakisɛ ta (sɛbɛn ɲɛ Nɛgɛ, le fer). O bɛ se ka a dɛmɛ ka kɔnɔta ani ka den kɛnɛman bange.\nMusoyalabana basigilen, tɔkɔkolodimi min bɛ sɔrɔ sopisi walima damajalan fɛ, o ye muso ka konaya sababu caman ye. Furakɛli bɛ se ka a tigi kɛnɛya ni o ye a sɔrɔ bana ma juguya ka a damatɛmɛ. Sopisi ni damajalan kunbɛnni ni u furakɛli a tuma na, o bɛ caman bɔ muso konaw hakɛ la.\nCɛ dɔw fana tɛ se ka kɔnɔ da u musow la barisa u lawaji man ca. O la a ka fisa cɛ ma, a ka a muɲu tile damadɔ ka a sɔrɔ a ma se a muso ma. Sani a ka kɔnɔta waati cɛ kalo o kalo, waati min bɛ kɛ a ka koli labanw ni koli nataw ni ɲɔgɔn cɛ (aw ye o kɛcogo lajɛ sɛbɛn ɲɛ Donw jateli fɛɛrɛ la). O cogo la cɛ bɛ lawaji caman mara ka bɛn ni a muso ka kɔnɔta waati ye.\nAw ye aw janto nin na: Aw bɛ fankisɛ ni fura wɛrɛw minnu di cɛ ni musow ma tuma dɔw la minnu tɛ se ka den sɔrɔ, olu tɛ mako ɲɛ fo ni o ye a sɔrɔ u ka densɔrɔbaliya kun ye fankisɛ dɔgɔya walima a ntanya ye. Dɔgɔtɔrɔ dɔrɔn de bɛ se ka o dɔn denko sɛgɛsɛgɛli ɲɛnɛmaw kɔfɛ. O la aw bɛ taa dɔgɔtɔrɔ ka aw lajɛ, ka da a kan farafinfura tɛ fosi ɲɛ a la. Aw kana aw ka wari tiɲɛ fɛn nafantanw na.\nNi aw kɛra muso ye min tɛ se ka den sɔrɔ, aw ka a dɔn ko fɛn caman bɛ yen min bɛ se ka aw lanisɔndiya aw ka ɲɛnɛmaya kɔnɔ;\nLala aw bɛ se ka den falatɔ dɔ ta denmarayɔrɔw la ka o kɛ aw ta ye. Furuɲɔgɔn caman bɛ yen olu ye denw ta denmarayɔrɔw la wa u kɛra u fɛ i n’a fɔ u yɛrɛ wolodenw.\nLala aw bɛna kɛ kɛnɛyabaarakɛla ye walima aw bɛna aw ka sigidamɔgɔw dɛmɛ baara wɛrɛ la. Aw tun bɛna kanu min ɲɛsin aw denw ma aw bɛ se ka o ɲɛsin mɔgɔ wɛrɛw ma o nafa kabon aw bɛɛ ma.\nNi aw bɛ dugumisɛnni kɔnɔ min mɔgɔw tɛ muso densɔrɔbali fɛ, lala mɔgɔ tɔw ni aw yɛrɛ bɛ se ka kɛ jɛkulu kelen ye walasa ka dɛmɛ don mɔgɔw ma minnu mako bɛ a la, ani ka a jira u la ko muso ka nisɔndiyako dan tɛ denwolo ye.


Lakoseben - Fàkan\nLakosɛbɛn tɛ sɛbɛn gansan ye. Лininisɛbɛn dòn. Лinini dɔ daminɛni n'a foorili kɛlen fasiri ye k'o Blà gafebɔta dɔ 'kɔnɔ. Lakosɛbɛn gafe bɔli ye waati kùntaala dɔ dàntigɛlen ye (kalo 3, 6, sàn 1, ...). A bɔko fɛn o fɛn 'kɔnɔ, i b'a Sɔrɔ ɲininijaabiw Kɛra fasiriw ye a 'kɔnɔ. An ye nin kɛnɛ in Dayɛlɛn k'a tɔgɔ Kɛ"Miiri" ye lakosɛbɛnko 'kan ma bamanankan na. Ni ɲininikɛla min b'a fɛ i ka ɲinini dɔ jaabi fasiri ka Lakodɔn, i b'i ji Ja i ka fasiri ka Kɛ bamanankan na. 'Karamɔgɔw b'an 'bolo minnu bɛ a filiw Latlen. An ka nin lakosɛbɛn tɔgɔ y'a yɛrɛ Fɔ k'a Ban bari fɛn min ye ɲinini ye, o ye miiri caman kɛli ye ka bolo Da i ka ɲininfɛn kìsɛ kan; o ka Se kà mɔ̀gɔw Nàfa taalen 'ɲɛ. A yὲrɛ bɛ Fɔ bamanankanfɔlaw fɛ ko "Miiri de bɛ ɲɔ̀ Kɛ dlɔ̀ ye".\nTitre de la thèse : Enrichissement lexical du bamanankan: Les appariements bamanan des dénominations françaises des concepts de la biologie humaine\nThèse de doctorat unique, dans le domaine de la linguistique, la discipline terminologie, soutenue le 07 décembre 2019, par Issiaka BALLO, à l'IPU (Institut de Pédagogie Universitaire) de Bamako, Mali.\nL'oeuvre est sous protection du droit d'auteur sous le régime de la propriété Littéraire et artistique.\nTitle of the master thesis: Structure of the bamanankan lexicon\nA master thesis in linguistics, lexicology, defended in december 2012, by Issiaka BALLO, at Université Gaston Berger de Saint Louis, Senegal.\nBAALO : jàmu dòn Màli la, Sὲnɛgali, Laginɛ, Kɔdiwari, Burkina\nFàrafinna tlebin-yanfan fɛ, Baalo ye ‘jàmu ye min bɛ Fɔ kà Kɛ jàmu màyɛlɛmanen ye. A ni jàmu minnu bɛ Fɔ ò màyɛlɛmani ‘kɔnɔ olu ye Baaro, Bawo, Baal, Baylo, Belo. Baarow Bɛ Burkina kà Caya ani dɔw bɛ Laginɛ i n’a fɔ yènkaw ka dɔ̀nkilidala ŋana min Bɛ yèn ko Fode Baaro.\nBamanankan daɲɛw kɔrɔɲɔgɔnma-ko : bosolisɛbɛn dɔ kɔrɔɲɔgɔnmaw bosoli\nKɔrɔɲɔgɔnmaya ye cyɛn ye bamanankan na. Kɔrɔɲɔgɔnma Bɛ daɲɛ caman na. Sɛbɛnfɛnw minnu y’o Sɛmɛntiya, olu kàlanni ye mun Fɔ an ye o ko kan ? Kuma Bɛ yen de.\nKùnfɛjate la tèn, a bɛ Bàla ‘mɔgɔ la ko kɔrɔɲɔgɔnmaya bɛ Tɛmɛ daɲɛ 2 kan kosɛbɛ bamanankan na. Bari an caman fɛ, bamanankan ka kɔrɔɲɔgɔma-ko ma Jiidi fo kà Se o bɛɛ ma. Mɔgɔ caman yɛrɛ hakili la, kɔrɔɲɔgɔnmaya Bɛ daɲɛ minnu ni ɲɔgɔn ‘cɛ o ‘kɛ man di k’i yɛrɛ Bɔ daɲɛ fla la ɲɔgɔn fɛ. Gafe bɔlenw ka kɔrɔɲɔgɔnma fɔlenw ye kɔrɔɲɔgɔnmaw Jira an na ni bàlannako dɔw ye. Bosolisɛbɛn tɔmɔnen ye kɔrɔɲɔgɔnma dɔw Jira an na minnu Bɛ daɲɛ seegin Bɔ tusun kelen ‘kɔnɔ.\nDaɲɛw ni kumasenw fàn dɔ bìnni: mɔsɔnni\nBamanankan daɲɛ dɔw fɔcogo jànya kosɔ̀n, mɔgɔw b'u Fɔ k'u Surunya. O surunyali tɛ Taa daɲɛ fàn dɔ bìnni 'kɔ. N'i ko "Solomani", o bɛ Se kà Mɔsɔn kà Kɛ "Solo" ye, "tasuma" bɛ Kɛ "ta" ye, "bulon" bɛ Kɛ "blon" ye. A waleya in tɛ daɲɛ kɔrɔ Yɛlɛma: 'fɛn tɛ Bɔ a kɔrɔ la, 'fɛn tɛ Fàra a kan, 'ɔrɔ kura yɛrɛ tɛ D'a la. O waleya ɲɛfɔlen dòn yan an fɛ kà Kɛ mɔsɔnni ye. Bamanankan taaboloba dɔ dòn minkɛ, a ka kan k'a ko Faamu faamuyako ɲuman na.\nKanden sawurayɛlɛma: fàlenni\nDaɲɛ kelenw fɔcogo bɛ To kà Fɔ ɲɔgɔn 'kɔ k'a sababu Kɛ kanden suguya fla blàli ye ɲɔgɔn nɔ na sìgiyɔrɔ kelen 'kɔnɔ a daɲɛ masina na. O waleya min y'o ye, o bɛ 'tàli Kɛ kandenw sawurura yɛlɛmali la daɲɛ 'kɔnɔ. An y'an da Dòn o sawura damadɔ la fasiri in 'kɔnɔ kà Kɛ 'ɲɛbla ye kandendɔn ni kandɔn kɔnɔdakun caman wɛrɛw ma.\nAw Bɛ 'daɲɛw Sɔrɔ a 'kɔnɔ i n'a fɔ: kanden (phonème), kandɔn (linguistique), kandendɔn (phonologie/phonématique), fàlenni (changement de segment).\nMafɔli dòn ka Лɛsin Zeraa Dumɛstr ka bamanankan mabɛn gafe bɔlen "Grammaire fondamentale du bambara" kɔnɔkuma ma. Mafɔli in yɛrɛ sɛbɛnni n'a jɛnsɛnni kɛko fɔlɔw Kɛra kabi 2011 sàn na a tìgi fɛ.\nPourquoi un dictionnaire des noms de famille? Quelle en est la valeur pour qu'on lui accorde autant d'importance? Voici quelques-unes des questions que le lecteur peut se poser qui me préoccupaient lorsque j'entreprenais cette étude dans le cadre de mes cours de communication à l'Université des Lettres et des Sciences Humaines de Bamako.\nGrammaire du Sénoufo\nNin ye dɔnnifa Ntɔ Sise ka 'bolonɔbla ye shɛnara mabɛn n'a kandɔn kan faransɛkan na. A da Sera shɛnara faamuya caman ma a 'kɔnɔ.\nMandenkan mabɛnko mafɔ, kan lasigi kɛnɛ: ACALAN 2010 7 14-16, Bamakɔ, Mali\nMamadu Dukure ye 'mafɔli Kɛ mandenkan baarali lasigi in Kɛra ACALAN fɛ. A b'a Jir'a ka bosoliw la ko a lasigi in Tɛmɛna a lawulikun kɛrɛ fɛ ka Bàga kùn wɛrɛw ma ka sariyaw bɛnbali dɔw Tà olu kan tèn.\nNin ye 'ɲinini ye min da Jirala Mamadu Dukure fɛ kabini 2011 - 7 - 15 bamanankan kanhakɛko bilisali kan.\nBlàdon : 2016-06-11 Yɛlɛmako laban : 2020-07-05\nFogo yeko: 1147137 - Bì: 421 - Kalo in: 8727 - Лinan: 68340.\nFura Yeko: 3260 - Bì: 1 - Kalo in: 16 - Лinan: 125.


Faratiw ni yɛrɛ tangacogow\nSigida 9 Labɛn ni ladilikan minnu ka kan ka matarafa pikiri kɛli kama\nPikiri ka kan ka kɛ kun jumɛn na, a man kan ka kɛ kun jumɛn na?\nNi dɔgɔtɔrɔ ye pikiri sɛbɛn aw ka furaw la, aw ka kan ka mun kɛ?\nPikiri ka kan ka kɛ bana cunnen minnu na aw masurunya dɔgɔtɔrɔso la\nAw man kan ka sɔn fura minnu pikiri ma FEWU\nGɛlɛya minnu bɛ sɔrɔ fura dɔw pikiri fɛ\nPikiri ka kan ka kɛ fari yɔrɔ minnu na\nPikiriw bɛ denw kɛ lujuratɔ ye cogomin na:\nPikirikɛ minɛnw saniyacogo (tobicogo)\nJoli nɛma i n’a fɔ nin ɲɔgɔn, o ye pikiri biɲɛ tobobali ka sɔgɔlida nɔ ye, ka da a kan a banakisɛw ma faga.\nFarati minnu bɛ pikiri la: 1) o ye, banakisɛ sɔrɔli ye pikirida fɛ. 2) degun dɔw, walima fura kɔlɔlɔw.\nBana min sɔrɔla pikiribiɲɛ donda fɛ. Nɛn donni farikolo la, banakisɛ jɛnsɛnni fari la hali nɛgɛtigɛbana, olu bɛɛ bɛ se ka sɔrɔ pikiri kɛcogo jugu fɛ. nɛgɛtigɛbana min sababu bɔra pikiri la, o farati ka bon ka tɛmɛ joginda ta kan. Sidabana bɛ sɔrɔ minnɛn fɛ, minɛn min donna sidatɔ dɔ joli la.\nNi aw ye pikiri kɛ ni biɲɛ ye, aw bɛ aw hakili to a saniyali la. A ka kan aw ka pikiribiɲɛ saniya fɔlɔ, sani aw ka pikiri kɛ ni a ye. pikiribiɲɛ tobilen kɔfɛ aw kana a to aw bolo ka maga a la kuma tɛ fɛn wɛrɛ ma.\nBiɲɛ min kɛra ka pikiri kɛ ka tɛmɛ, aw kana o biɲɛ kelen kɛ ka pikiri kɛ mɔgɔ wɛrɛ la, ka a sɔrɔ aw ma a tobi. Aw ye bilasiralikanw bato ka ɲɛ (aw ye gafe ɲɛ nataw lajɛ).\nAw bɛ aw tɛgɛw saniya ka ɲɛ sani aw ka pikiri labɛn walima ka pikiri kɛ\nLɛri damadama walima tile damadama pikiri kɛlen kɔfɛ, banabagatɔ fari bɛ se ka bilen bilen ani ka a ŋɛɲɛ. Ni aw seginna ka o fura kelen kɛ a tigi la, a bɛ se ka sa (aw ye gafe ɲɛ Faritanabanaw lajɛ).\nA ka fisa aw ka a ɲini ka furaw sidɔn ani ka yɛrɛkɔlɔsi fɛɛrɛw labato sani aw ka pikiri kɛ.\nNi gɛlɛya wɛrɛw sɔrɔla fura minnnu tali sababu la, aw kana o fura kelen kɛ o banabagatɔ kelen na tuguni\nFari bilen bilenni ka ŋɛɲɛ kɛ a senkɔrɔ\nfari funufununi degunw, (aw ye sigida Faritanabanaw lajɛ)\nɲɛnamini ni dusukunɲugun (fɔɔnɔ nege)\ndibi donnni ɲɛ kɔrɔ\nmankan tulo kɔrɔ walima tulogeren yɛrɛ\nPikiri biɲɛ saniya bali kɛra ka pikiri kɛ nin den in na (a banakisɛw tun ma faga ka ban pewu)\nPikiribiɲɛ saniyabali ye joli jugumanba bila den na fo ka nɛ sigi a kɔnɔ. A laban na nɛnmanyɔrɔ dayɛlɛ la, o de jiralen filɛ ja in na.\nU ye pikiri kɛ den in na ko mura tun bɛ a la. A tun bɛ fisaya ni fura foyi yɛrɛ tun ma di den ma. Sani fura ka den in kɛnɛya, a kɛra a ma sababujugu ye.\nAw ye aw janto nin na: ni aw bɛ se, ni aw bɛ denw furakɛ, aw bɛ a kɛ fura duntaw ye, aw kana pikiri kɛ u la abada.\nAw bɛ pikiri kɛ ni o ye a sɔrɔ a ɲɛci bɛ yen.\nWalasa ka nin degun ninnu bali:\nAw bɛ pikirijikɛlan ni pikiri biɲɛ tobi sani aw ka fura kɛ a kɔnɔ, aw bɛ aw kɔlɔsi kosɛbɛ u saniyalen ka to.\nPikiri bɛ kɛ fari yɔrɔ min na, aw bɛ o yɔrɔ saniya ni banakisɛfagalan ye, sani aw ka pikiri kɛ\nAw kana fura di banabagatɔ ma ka tɛmɛ fura kofɔlen kan, aw ka da a la fana ko a ka ɲi ani a ta waati ma tɛmɛ.\nAw ye pikiri kɛ a kɛ yɔrɔɲuman na. Aw kana pikiri kɛ denw ni denmisɛn fitiniw bobara la. Aw bɛ u ka pikiri kɛ u woro kɛnɛmayanfan sanfɛla la. (aw ye a dɔn ko ni pikiri kɛra den bobara la siɲɛ caman, a bɛ fiɲɛ bila fasaba la.


Banakisɛfagalan suguya wɛrɛw\nBanakisɛfagalan suguya wɛrɛw\nA ka ca a la a ye: miligaramu 250, 500, walima 750 furakisɛ ye.\nSiporofulɔkizasini ye banakisɛ suguya caman fagalan ye, a ni kinolɔni (quinolones) bɛɛ ye suguya kelen ye. U bɛ banamisɛnni caman furakɛ, i n’a fɔ: wololabanaw, kololabanaw, furulabanaw walima ɲɛgɛnɛkɛsiralabanaw (ɲɛgɛnɛbarani). Yɔrɔ caman na duniya kɔnɔ, siporofulɔkizasini tɛka se banaw kɔrɔ, o de la, aw man kan ka a ta banaw la, a kofɔlen tɛ sigida minnu bana furakɛli la. A fura in man kan ka di denmisɛnniw ma.\nDusuɲugun, kɔnɔboli, fɔɔnɔ, kunkolodimi, ɲɛnamini, fari bilenbilenni walima kaba.\nAw kana a ta ni aw kɔnɔma don walima ni den bɛ aw sin na. Aw kana a ni nɔnɔmafɛn suguyasi ta ɲɔgɔn fɛ.\nA ka ca a la, siporofulɔkizasini man teli ka sen fasajuruba faga. Ni bana ma gɛlɛya, a man kan ka di denmisɛnw ma, denmisɛnni minnu si ma san 16 bɔ ka a da a kan, olu sen fasaba ma kɔkɔ fɔlɔ. Waati min aw bɛka fura in ta, ni aw senkuruba ye aw dimi, aw bɛ fura tali jɔ o yɔrɔnin bɛɛ.\nBanamisɛnni caman na\nAw bɛ a miligaramu 250 fo a miligaramu 750 di don o don fo lɛri 24 banamisɛnni taamasiɲɛw tununen kɔ.\nAw bɛ a miligaramu 500 di siɲɛ 2 don o don, tile 3 kɔnɔ\nKunfilanitu la (ni siporofulɔkizasini bɛ se ka kunfilanitu kɛlɛ)\nAw bɛ a garamu 1 dɔrɔn di (miligaramu 1.000), siɲɛ 1 pewu.\nBɛlɛni ani ni nɛ sigilen don kɔnɔ na\nAw bɛ siporofulɔkizasini ni banakisɛfagalan wɛrɛw di ɲɔgɔn fɛ. Aw ye gafe ɲɛ Bɛlɛnin ni kɔnɔnafɛnw foroko cili lajɛ.\na Forokonilama miligaramu 25, 75, 150 ani 300 bɛ sɔrɔ\nJilama miligaramu 15 bɛ sɔrɔ mililitiri la\nKilindamisini ye banakisɛfagalan farimanba ye, min ni linkosamidi, lincosamide ye suguya kelen ye, o min bɛ kɛ ka banamisɛnni caman furakɛ. Kɛrɛnkɛrɛnnenya la, kilindamisini bɛ kɛ ka banaw furakɛ, i n’a fɔ kololabanaw, penisilini dɛsɛra bana minnu na. A ni kinini, (quinine) bɛ se ka fara ɲɔgɔn kan ka musokɔnɔmaw ka sumaya furakɛ (aw ye sɛbɛn ɲɛ Kinini, Quinine lajɛ ka kunnafoni sɔrɔ a tata hakɛ kan).\nA faratiw ni yɛrɛtangacogow\nNi kɔnɔboli ye aw minɛ ka aw to kilindamisini tali la, aw bɛ a jɔ o yɔrɔnin bɛɛ la barisa a bɛ se ka gɛlɛyaba dɔw lase aw ma.\nKilindamisini tata, siɲɛ 3 don o don. A tako kelen o kelen:\nBaliku ka tata hakɛ ye miligaramu 150 fo miligaramu 400\nDenmisɛn san 8 fo san 12 ka tata hakɛ ye miligaramu 150 fo miligaramu 300\nDenmisɛn san 3 fo san 7 ka tata hakɛ ye miligaramu 75 fo miligaramu 150\nDenmisɛn minnu si tɛ san 3 bɔ, olu ka tata hakɛ ye miligaramu 37 fo miligaramu 75\nZantamisini ye banakisɛfagalan farimanba ye min bɛ bɔ mugusukarow furakulu kɔnɔ. A dicogo ye pikiri dɔrɔn kɛli ye walima sɔrɔmudonta IV (jolisira fɛ). A fura in bɛ se ka kɔmɔkiliw tiɲɛ ani ka fiyɛn bila tulo ka mɛnni na. O de kosɔn a tali ka kan ka kɛ furakɛli gɛlɛmanw dɔrɔn na. Ni galakanɔrɔ walima kanjabana don denmisɛnkunda ani denyɛrɛninkunda, aw bɛ zantamisini ni anpisilini ɲagaminen di. Bɔ ɲɛ Kunfinnin ni zantamisini, l’ampicilline et la gentamicine lajɛ walasa ka u sumancogo dɔn.\nNi kanjabana don: Kilogaramu o kilogaramu, aw bɛ zantamisini pikiri miligaramu 2 kɛ a tigi la. O kɔ kilogaramu o kilogaramu aw bɛ zantamisini pikiri miligaramu 1,7 kɛ a tigi la, lɛri 8 o lɛri 8. Aw bɛ a ni anpisilini di ɲɔgɔnfɛ (aw ye sɛbɛn ɲɛ Kunfinnin ni zantamisini, l’ampicilline et la gentamicine lajɛ).\nZantamisini ka kan ka di ni a hakɛ yɛrɛyɛrɛ la. A dama tɛmɛni bɛ na ni kɔmɔkiliw tiɲɛni walima tulogeren kudayi ye. Hakɛ min ka kan ni den girinya ye, i b’o dɔrɔn di. I kana a hakɛ donni jate ta den si hakɛ ma. I kana zantamisini dili kuntaala tɛmɛ tile 10 kan. I b’i janto fura duulenba di la den ma (miligaramu 10 litiri 1 na, o dili ka fisa ni miligaramu 40 litiri 1 na ye).


Mali jɔnjɔn - Fàkan\nMali jɔnjɔn: Binkɛnɛ - Nɛrɛma - Blènman\nMali jɔnjɔn ɲɛ ye sàba ye: binkɛnɛ, nɛrɛma ani blènman. O ɲɛ ninnu ma Sugandi gansan. A bɛɛ n'a kɔrɔ dòn. Jɔnjɔn ɲɛw bɛ Ton ɲɔgɔn 'kɔ dalen ye. U tɛ Ton ɲɔgɔn 'kɔ jɔlen ye. Jɔnjɔn ɲɛw kàlanni bɛ Dabɔ numan fɛ ka Taa kinin fɛ. O la i b'a Ye k'a fɔli bɛ da Minɛ binkɛnɛ na k'a Laban blènman na.\nA ɲɛ fɔlɔ, n'o ye binkɛnɛ ye, o ye miiriya ye min 'tàli Kɛ jamana kungo jiriko kan. Bɛɛ b'a Dɔn ko jiri bulu kɛnɛ ɲɛ ye binkɛnɛ ye. Jiri dɔrɔn 'ko tɛ fana, binw ni sɛnɛfɛnw bɛɛ b'a la. O fɛn kɛnɛ ka ca yɔrɔ min na nɛɛma ka bòn yen bari jiriw ka kɛnɛya ni sanjiko sirilen bɛ ɲɔgɔn na. O de la Mali ye binkɛnɛ k'a ka jɔnjɔn ɲɛ dɔ ye k'a Jira ko sɔrɔ yiriwalan ye sɛnɛ min ye k'o dugukolo ye Mali dugukolo ye. O sababu y'a To dɔw bɛ binkɛnɛ yɔrɔ Weele jɔnjɔn kan ko fɛn kɛnɛ, jiribulu kɛnɛ fɔtɔ.\nЛɛ min bɛ Nà cɛmancɛ la ka Da binkɛnɛ kan, nɛrɛma, o fana n'a kɔrɔ bɛ ɲɔgɔn na. Nɛrɛ b'a Jira ko sanu bɛ Mali dugukolo la, ko sanu n'a ɲɔgɔnsi damannafɛnw bɛ Sɔrɔ Mali 'kɔnɔ. O kosɔn, mɔgɔ dɔw yɛrɛ bɛ nɛrɛma fɔli Nɔnabla ni sanu ye.\nMali jɔnjɔn ɲɛ laban, blènman, o kɔrɔ fana ka dùn. Kùn min b'ale fàrali la jɔnjɔn ɲɛw kan o ye ka blènman Kɛ jòli bisigilen ye, jòli min bɛ Woyo adamaden fari la. O ye k'a Jira ko Mali kɔnɔmɔgɔw ka kan k'u yɛrɛ jansalen Ye maliko la hali ka Dàn jɔnjɔn yeli gansan ma. Ka Da o kan, a b'a Jira ko adamaden ye fɛn barikama ye, ko a dàgalen tɛ k'a jòli Bɔn. O kɔrɔ ye ko adamadenya ye fɛn makarata ye Mali 'kɔnɔ.\nBlàdon : 2016-01-15 Yɛlɛmako laban : 2016-12-04\nFogo yeko: 1148730 - Bì: 240 - Kalo in: 10320 - Лinan: 69933.\nFura Yeko: 1948 - Bì: 2 - Kalo in: 13 - Лinan: 92.


2014_09_10_mali_kura - Fàkan\n2014 09 10 Mali kura donkibaru\nAn balimaw, aw ni ʃu, Mohamεd Tuure.\nEbola kùnflanintu-jolibɔn-bana ye fure bà fla ni kεmε sàba Kε, i n’a fɔ fure kεmε fla tle naani ‘kɔnɔ. Dunuya kelenyatɔnba ka jatew fε, organisation mondiale de la santé (Selekenaani kεnεyatɔn) ye a Jira k’a Fɔ ko ebola bànabagatɔ bà naani ni kεmε sàba Jatera Fàrafinna tlebin-yanfan-jamanaw kan.\nʃinn (jɔnn guwo) jamanafanga ye sorasi bà kelen ni kεmε seegin Lataa Sudan wòrodugu-yanfε-jamana la ka Fàra u ka fìnitigiw kan, bεn lakana hukumu kɔnɔna na. U jɔyɔrɔw ye, ka taji-bɔyɔrɔw ani ʃinn (jɔnn guwo) jamanadenw minnu bε baara la o fànfεla la lakana Sabati, ʃinnwa (jɔnn guwoka) ka cidenya ka kuma la, ni world street n’o ye kùnnafoni-sεbεn ye ka lakalita fε.\nBàaɲuman-kεtɔnba n’o ye croix rouge international (Kana Blen) ye, ye weele-weele Da yaasa dεmε ka Kε teliya la Sudan wòrodugu-yanfε-jamanadenw minnu fàratilen dòn kɔngɔba fε. A tɔn ye a Jira k’a Fɔ k’u mago bε dolar tɔrɔmɔɲɔ miliyɔn tan ni kɔnɔntɔn na ka Jɔ ni a jamanadenw musakaw ye.\nBìdon, mobili kolon fla ye maa tan ni fla Bɔnε u niw la ani ka bi duuru wεrε Jogin Bagdad sìgida la. Amerique (Amerika) jamana cidenya ɲεmaa n’o ye Jɔnn Keri ye, bε Irak jamana faaba ‘kɔnɔ a ka dugutagama hukumu ‘kɔnɔ, n’o ye ka jamanaw Fàra ɲɔgɔn kan ka Etat islamiste bànbaanciw Kὲlε. Amerique (Amerika) jamanatigi, Barak Obama, bε na ‘jὲmukan Di ʃu in na yaasa ka Amerique (Amerika) jamana sorasiw jateɲiniw Etat islamiste (silamεfanga) kὲlε kama Лεfɔ.\nPakistan fìnitigiw ye a Jira k’a fɔ ko u ye sanfεmugu Ci talibanw dagayɔrɔ la Afganistan jamana dànfara la. Maa bi sàba ni duuru Sàra a muguci fε.\nDunuya kelenyatɔn o ɲεmaa, Bankimunn, ye Afganistan jamatigiya-kalafili cὲbɔ fla waju u ka u tεgεw Di ɲɔgɔn ma walasa ka bεn jamanafanga Sìgi. Dɔgɔkun daminε la, a cὲbɔ Abdala-Abdala ye a Maweele ko a ye sebaaya Sɔrɔ kàlata la. O kama, a tε na Sɔn nin dunuya ka jate wεrεw ma.\nUkraine (Okraniya) jamanatigi, Petroʃεnko, ye i Kanto ko dɔgɔkun wεrε la a bε na a sariyasεbεn-laɲini Lajira jamana wasaden-blonba la, min ka kan ka fanga Segin ‘so, n’an b’o Weele ko autonomie (yεrεmara) Lase Ukraine (Okranya) jamana mara dɔw ma. Nka, a maraw bε tolen Ukraine (Okraniya) jamana ‘kɔnɔ.\nKan ni Yiriwa ‘tɔgɔ la, Musa Danbεlε ye jɛmukan sεbεn\nBlàdon : 2015-01-11 Yɛlɛmako laban : 2016-12-15\nFogo yeko: 1163391 - Bì: 121 - Kalo in: 1013 - Лinan: 84594.\nFura Yeko: 1819 - Bì: 1 - Kalo in: 2 - Лinan: 104.


Farawula - Fàkan\nFarawula bɛ Molobala galoda fɛ. Kucala kolomi dugu dɔ y'a ye fana. Farawula ni Molobala cɛ tɛ Tɛmɛ bamɛtɛrɛ 5 kan. Nka a ni Kucala cɛ ye 45. Lasɔrɔcogo sɔnɔgɔ wɛrɛ tɛ Farawula la n'i ma Tɛmɛ Molobala fɛ. Farawula ni dugu wɛrɛ minnu ka surun olu dɔw ye Molobala, Ntɔso, Taraso I, ani sogo ye.\nFarawula ye dugu ye min Sìgilen bɛ faraw kɛrɛ fɛ. A dugu tɔgɔ Sɔrɔla o sababu de fɛ fana, bari mɔgɔ min Nàna yen tu Tigɛ n'a tùn bɛ Weele ko Kaafa Tarawele, o tùn ye donso ye. Kaafa tùn bɛ Bɔ 'dugu la a bɛ Fɔ min ma ko Wentengele. A tùn bɛ to ka Nà ‘sogo ɲini na yen. Taalen 'ɲɛ, yɔrɔ in Dyar'a ye a y'a kanu k'i Sìgi yen. Dugu in tu tigɛli sababu Sɔrɔla nin de fɛ. Wa a tu tigɛlen, tɔgɔ wɛrɛ ma Da a la "Farawula" 'kɔ. Nka mamarafɔlaw de b’a Weele « Farkan » (faraso) la. Kɔrɔko siratigԑ la nin fla bԑԑ bԑ fԑn kelen ɲini.\nMàsakɛya tle la, Farawula ka mara fànba tùn bɛ Molobala màsakɛw 'bolo. Nka bì a bɛɛ tolen bɛ dugutigiw 'bolo, faamaw ta kɔ fɛ. O dugutigiya min b'u fɛ yen o ye laadala ta ye nink'a nàcogo Kɛ kɔrɔya-kunda ye. Farawula dugutigiya tolen bɛ kìn kelen ani du kelen de 'bolo. Mɔgɔ min bɛ yen dugutigiya la bì (2015), o ye Mamadu Tarawele ye.\nFarawula fɛnsɛ tɛ bɛrɛ ye, wa a mɔgɔw man ca ten fana. O de y'a to Farawula bɛɛ Bɛnna kìn kelen ma, n'u k'a ma ko Farawula. An bɛ bì min na Farawula b'a sìgiyɔrɔ flanan de la, a sìgiyɔrɔ kɔrɔ tɔgɔ ye FAGOYI ye. O kɔrɔ ye ko tomon kɔrɔ kelen b'u fɛ yen.\nMiɲankaw ni Bɔbɔw de bɛ Farawula. Jàmu minnu bɛ yen ye Tarawele, Danbɛlɛ, Kulubali, Kamate ani Jara ye. Kan minnu bɛ Fɔ yen ye bamanankan, bɔbɔkan ani mamara ye. Nka mamara de bɛ Fɔ farawulakaw fɛ kosɛbɛ ka sago kan tɔw kan.\nFarawula ye cikɛdugu ye. Sɛnɛfɛn minnu bɛ Sɛnɛ yen ye Saɲɔ, keninke, kàba, kɔɔri, tiganinkuru, ʃɔ, tiga, soza, bɛnɛ, sɔmɔ, namasa, tubabunkɔyɔ, jaba, tamati, ani fòronto ye.\nFarawulakaw bɛ Dabaw ni kamanmafɛn dɔw Mara i n'a fɔ misi, saga, bà, fàli, wùluw, jakuma, kami, ʃɛ ani tonkɔnɔ. U bɛ laadalamɔni dɔw Kɛ Jɛkɔnɔnaw na. Jago misɛnninw bɛ Kɛ Farawula. Bololabaara wɛrɛ minnu bɛ Kɛ yen olu dɔw ye sojɔw, yiriʃi ani fìnikalanw ye. Donsoya bɛ Kɛ Farawulakaw fɛ yen, nka donsobolodon-ko t'a la.\nЛɔsimansinw, pɔnpekɔlɔnw, jabaraninw, kɔɔrisuguw, motow, kalalikɛ-mansinw ye yen ko kura nàlenw ye.\nCMDT, PGT, PACR ani PRMISI ye baɲuman-kɛtɔnw ye minnu ye dɛmɛ Dòn farawulakaw ye ka Tɛmɛ yiriwaliko siratigɛ la. U ka baaraw tùn ɲɛsinnen bɛ sɛnɛ, kungo lakanani ani ni feere kàlanw ma dugudenw ye.\nBalikukalan Dònna Farawula kabini 1984 sàn furancɛw la. Madarasa bɛ Kɛ yen kabini 1993 sàn. Farawula lakɔlikalan da Minɛna 1999 sàn. Duguma-dakun fàn fɔlɔ kàlanso de y'u ka lakɔlikalanso ye, wa foroba ta dὸn. Sàn wɔɔrɔ kalanw de bɛ Kɛ a 'kɔnɔ. Farawula madarasakalan-so la, sàn fɔlɔ kalanw dɔrɔn de bɛ Kɛ yen.\nAlsilamɛya misiri kelen bɛ Farawula. Kalifa Tarawele de Nàna ni silamɛya ye yen. O nàli ni bì (2015) cɛ bɛ 70 ɲɔgɔn Bɔ. Zanbɔsko de Nàna n'u ka kerecɛnya ye, o min batoyɔrɔ kelen bɛ yen bì. Wa a nàli ni sisan cɛ bɛ taa 45 ɲɔgɔn na. Ninnu fla tɛmɛnen 'kɔ laadalabato dɔw bɛ yen i n'i fɔ mahan ani zadɛn.\nFarawulakaw ka ɲɛnɛjɛlakow ye seliw, sanyɛlɛmaw, buransɛnɛw ani kɔɲɔw ye. U ka Fɔlifɛnfɔtaw ye bala, bàra, bɔnɔ, buru, fle, ani dununba ye.\nDala saba, fàla kelen ani jɛ kelen bɛ Farawula ka kungo 'kɔnɔ.\nKabakomayɔrɔ min bɛ Farawula o y'u ka tusɔnta dɔ ye.\nBlàdon : 2016-01-25 Yɛlɛmako laban : 2016-07-26\nFogo yeko: 1146242 - Bì: 161 - Kalo in: 7832 - Лinan: 67445.\nFura Yeko: 1485 - Bì: 1 - Kalo in: 5 - Лinan: 51.


FashionBeautyExperts ClubEntertainmentLove & SexParentingSoapsQuizzesWomen In FocusHealth & FitnessFood & DrinkHoroscopesForumAlbums\tFashion NewsStreet StyleFashion DesignerAccessoriesFashion Albums\tDonna Karan New York Fashion Week a/w 2013 -2014\nHome / Fashion / Fashion Designer / Donna Karan New York Fashion Week a/w 2013 -2014\tDonna Karan New York Fashion Week a/w 2013 -2014\npictures 3825 visits\tUse the left and right arrows on your keyboard to navigate the album 12\t16 . Donna Karan New York Fashion Week a/w 2013 -2014\n17 . Donna Karan New York Fashion Week a/w 2013 -2014\n18 . Donna Karan New York Fashion Week a/w 2013 -2014\n19 . Donna Karan New York Fashion Week a/w 2013 -2014\n20 . Donna Karan New York Fashion Week a/w 2013 -2014\n21 . Donna Karan New York Fashion Week a/w 2013 -2014\n22 . Donna Karan New York Fashion Week a/w 2013 -2014\n23 . Donna Karan New York Fashion Week a/w 2013 -2014\n24 . Donna Karan New York Fashion Week a/w 2013 -2014\n25 . Donna Karan New York Fashion Week a/w 2013 -2014\n26 . Donna Karan New York Fashion Week a/w 2013 -2014\n27 . Donna Karan New York Fashion Week a/w 2013 -2014\n28 . Donna Karan New York Fashion Week a/w 2013 -2014\n29 . Donna Karan New York Fashion Week a/w 2013 -2014


Si nafaw | FASOKAN\nSi nafa Mali.\nSi ye jiri nafaba ye. Foro kɔnɔ, cikɛlaw b’u sigi a kɔrɔ seli waati, dumunikɛ waati walima lafiɲɛbɔ waati bawo a suma kadi kosɛbɛ.\nSi ye jiri ye min bɛ den kosɛbɛ samiɲɛ fɛ. Baganw ni kɔnɔw b’a den dun, cikɛlaw b’a dun kosɛbɛ fana yanni dumuni ka na foro la.\nMusow bɛ taa simɔ tɔmɔ ka na n’a ye so, bɛɛ b’a dun. U b’a kɔlɔ ja tile la walima dibi la k’o feere. O wari bɛ musaka caman dila du kɔnɔ bawo musow b’u ka musaka caman kɛ ni o wari ye wa u b’u cɛw fana dɛmɛ tumadɔw la du musakako la.\nA ka can a la fana, muso caman b’u ka sikɔlɔ ja k’a susu k’a kɛ tulu ye. An da bɛna se o ma kɔfɛ, n’o tɛ, ni bi tɛ, situlu bɔdon ye don dumanba ye musow bolo ka da a dɔnkiliw n’a nisɔndiyakow kan, a ni an ka duw kɔnɔ, jango ni sɔ tobira a su Kulubalilakaw, samakɛlakaw ani Turelakaw kama.\nAw bɛna o tulu dila ja in dɔ ye kunnafoni in na min kɛra Ségou ani sikɔlɔ, situlu ni safunɛ feeretɔ musow fɛ Burukina. Ja ninnu kɛra C. Hugues fɛ.\nNi situlu bɔra, dɔ bɛ mara fɛn caman kama du kɔnɔ, dɔ fana bɛ kɛ feereta ye. Maakɔrɔbaw ni farafin furakɛlaw bɛ situlu kɛ fura caman ye. O de la a ka gɛlɛ situlu maralen ka ban an ka maakɔrɔbaw bolo togodaw la sabula a ɲɛci ka bon kosɛbɛ an ka farafinna taabolow la. Ni bi tɛ, muso caman tun bɛ situlu kɛ u munnitulu ye jango musokɔrɔbaw, olu b’a kɛ ali sisan.\nSitulu bɛ kɛ ka na tobi, a bɛ kɛ dumuni caman na I n’a fɔ sɔ, tiganingurun ani dumuni caman wɛrɛw.\nMusokɔrɔbaw bɛ situlu ni ɲɔkala sɛgɛ ɲaami k’a kɛ safunɛ ye. Ni bi tɛ bɛɛ tun bɛ ko o safunɛ na togodaw la. U bɛ finiw ko a la ka minɛn nɔgɔw ko a la fana. O bɛɛ kɔfɛ, o safunɛ in bɛ kɛ fɛn caman wɛrɛ ye farafinna dɔnnibaw fɛ.\nFeereta min bɔra a la, musow b’o feere k’o fana k’u musaka ye. U bɛ to ka u cɛw fana dɛmɛ du musakako la n’o wari ye, ali n’a y’a sɔrɔ u cɛw b’u dɛmɛ bawo anw fɛ yan farafinna, an ka togodaw la, o ye kunnawoloko ye cɛ bolo, muso diyanyeko n’a nisɔndiyako don fana a ka de ka forokiya don a cɛ kan na walima a nimɔgɔkɛ a ni ka taafe di a nimɔgɔmuso ma, o furulen dugu wɛrɛ kɔnɔ walima du wɛrɛ kɔnɔ n’o bɛ to kana bɔ u ye. o de la a fɔra ko musow jɔyɔrɔ ka bon du kungo la bawo, u ka tile baaraw kɔfɛ, u bɛ warisɔrɔ baara caman wɛrɛw kɛ, u bɛ se k’u musakaw dila cogo min na ani ka u cɛw dɛmɛ du musaka tali la. Nin situlu baara in y’o dɔ ye. N’i y’a lajɛ, situlu bɛ kɛ fɛn o fɛn ye du kɔnɔ, o bɛɛ ye waribɔ musaka ye. Nga wari tɛ bɔ olu la k’a sabu kɛ musow ka tulu maralen ye. O bɛɛ kɔfɛ, musow bɛ sikɔlɔ ni situlu feereli min kɛ o bɛɛ bɛ dɔ ta du kungo la. O la, jɔyɔba bɛ si la an ka togodaw la ani an ka dugubaw kɔnɔ bawo situlu bɛ mago ɲɛ fan bɛɛ ko caman fana na.\nNin san damadɔ in na, an ka togodala musodɔw bɛ ka kɛ jɛkulu ye ka situlu baara cogoya la walasa a bɛ se ka mara ka ɲɛ k’a bɛn mɔgɔw magoɲɛnan ma I n’a fɔ munni tulu ni fɛn wɛrɛw.\nNi b’a jira ko an ka kan ka siw lakana k’u ladon ka ɲɛ, an kana u tigɛ wa, ni nin togodala muso cɛsirilen ninnu dɛmɛna ni minɛn ye si bayɛlɛmali kama, o bɛ se ka kɛ nafasɔrɔ sira ye ani fantaya kɛlɛli sira ye an ka togodaw la.


Safinɛla tɛgɛko ani safinɛla koli bɛ aw tanga wololabana ni kɔnɔnabana caman ma. Sani aw ka joli siri, aw ka kan ka a ko ni safinɛ ni ji wulilen ye.\nTuma bɛɛ safinɛla koli ye fura ye fɛn dɔw ma i n’a fɔ a bɛ kunsigi bɔyɔrɔw ni farikansiwow dayɛlɛ, ka kurukuruw furakɛ, a bɛ fiɲɛbɔ yɔrɔw dayɛlɛ, a bɛ maɲa misɛnniw ni a kunbabaw furakɛ ani farilabugu, ani kurukuru wɛrɛw. Ni banakisɛfagalan bɛ safinɛ na i n’a fɔ Powidɔni iyode (betadini), o ka ɲi kosɛbɛ. Nka betadini bɛ se ka fari ŋɛɲɛ wa a man kan ka se jogindaw ma. Seleniyɔmu silifidilama (sulfide de sélénium) walima ketokonazɔli (ketoconazole) ɲagaminen safinɛji la, o ye kabafura ɲuman ye.\nAle mugu nɛrɛmugulama de bɛ sɔrɔ.\nA jilama ni a tululama bɛ sɔrɔ.\nKiribi nafa ka bon wololabana caman furakɛli la:\nWalasa ka fɛnɲɛnamani dɔw bali ka mɔgɔ kin i n’a fɔ npɛrɛn, ngaranga, dabi ani ɲimi. Ni nin fɛnɲɛnamani ninnu ka ca kongoda min na, aw ka kan ka tulu kiribima mu aw la sani aw ka taa aw ka forow la, kɛrɛnkɛrɛnnenya la, aw senkalaw walima senkuruw, bolokalaw, cɛkisɛ ani kan.\nA bɛ kɛ ka maɲa ni fɛnɲɛnamani kindaw furakɛ. Aw bɛ a muta dilan: aw bɛ kiribi dɔɔni ta ka o ɲagami kɛrɛmu na walima situlu, ka o mu a yɔrɔ la (aw ye gafe ɲɛ Kiribi ɲagamini situlu walima munitulu (wazelini) la lajɛ).\nAw bɛ a mu wololabanaw ni faribuguw fana kama siɲɛ 3 ka se siɲɛ 4 ma tile kɔnɔ, walima a kɛrɛmu ɲagaminen winɛgiri la (aw ye gafe ɲɛ Kiribi ni winɛgiri, Soufre et vinaigre lajɛ).\nAle tulu kelen in walima kiribi bɛ se ka farifoolobɔ ni kunnakaba jugumanw furakɛ.\nA bula kisɛlama bɛna. A jima 0,5% fana bɛ sɔrɔ\nDakɔnɔjoliw, denbatigi sinnunkunnajoliw, wolonuguyɔrɔlajoliw, walima muso dogoyɔrɔlajolimisɛnniw bɛ furakɛ ni wiyolɛ de zantiyani da nɔgɔman min ye. A bɛ gololabana caman furakɛ, bana minnu sababu ye fɛnɲɛnamaniw ye.\nWiyolɛ de zantiyani bɛ se ka fariŋɛɲɛ bila mɔgɔ la, walima ka kisɛkisɛniw kɛ da kɔnɔ, walima musoya kɔnɔ. Aw bɛ a tali jɔ ni fariŋɛɲɛ, walima kisɛkisɛniw bɔra aw la.\nWiyolɛ de zantiyani bɛ fɛnw ɲɛ kɛ bulama ye. A bɔ ka di fari la tile dama dama kɔfɛ, nka a nɔ bɛ mɛn fini na.\nAw bɛ kuloruri de metilirosaniliniyɔmu, chlorure de méthylrosanilinium, (wiyolɛ de zantiyani, violet de gentiane) 0,5% kɛ a yɔrɔ la siɲɛ 2 fo siɲɛ 3 don o don.\nNi a ma kɛnɛya tile dama kɔnɔ, aw bɛ fura suguya wɛrɛ lajɛ.\nBanakisɛfagalan tuluw, Pommade antibiotique\nO tuluw da ka gɛlɛn wa tuma dɔw la, u man ɲi ka tɛmɛ furabilenni kan. O la, u tɛ mɔgɔ fari walima fini ɲɛ yɛlɛma wa u bɛ kɛ ka kaba furakɛ. U la ɲuman dɔ ye neyomisini (neomycin) walima polimisini (polymyxin) bɛ min na (misali la neyosiporini, Neosprin walima Polysporin). Tetarasikilini tululama fana bɛ se ka kɛ ka furakɛli kɛ.\nKurukuru ni ŋɛɲɛ furakɛ tuluw, Pommade corticostéroïdes\nNin tulu ninnu bɛ kɛ ka fariŋɛɲɛw furakɛ, minnu bɛ sɔrɔ fɛnɲɛnamani kinda fɛ, jiribagamaw, ani fɛn wɛrɛw. Tulu ninnu bɛ kɛ ka zanfala (gafe ɲɛ Foroforo, nɔbilenniw) ni minandaji nɔ furakɛ (gafe ɲɛ Foroforo basigilen). Aw bɛ a mu siɲɛ 3 walima siɲɛ 4 tile kɔnɔ. Aw kana a muni kuntaala janya kojugu, walima ka a mu fari fan bɛɛ la.\nWazelini walima munitulu girimanw, Vaseline\nA nafa ka bon munitulu dilanni na walima bana dɔw furakɛli la i n’a fɔ maɲa (aw ye gafe ɲɛ Maɲa ni a ɲɛ Maɲa lajɛ), bugubanaw (gafe ɲɛ Banamisɛnni minnu sababu ye nɔgɔ ye (Kaba)), ŋɛɲɛ min sɔrɔla nugulatumu fɛ (gafe ɲɛ Kɔnɔnatumumisɛnni), jeninidaw (gafe ɲɛ Jeninidaw ni a ɲɛ Jeninda furakɛcogo) ani disilajoliw (gafe ɲɛ Disijogin ni galakajogin).\nPotasiyɔmu perimanganati, Permanganate de potassium\nAle mugu ɲɛ bileman coricori de bɛ sɔrɔ.\nNin ye banakisɛfagalan ɲuman ye, min bɛ jɔsi joginda jugaman la. Aw bɛ dɔ ta aw bolokɔni fila la ka o kɛ ji litiri kelen (pɛrimanganati sumanko kelen bɛ kɛ ji 1.000 na) walima aw bɛ a furakisɛ den kelen (1) bila ji litiri tan (10) la.


Mɔgɔ o mɔgɔ bɛ dumuni ɲuman dun, o tigi bɛ a farikolo nafalan witamini bɛɛ sɔrɔ. Dumuni ɲuman dunni ka fisa ni witamini furakisɛlama, a pikirilama, a sirojilama, walima a farifoninan sanni ye.\nNi aw b’a fɛ ka witamini sɔrɔ, aw bɛ tiga ni jiridenw san, walima dumuni dafalenw, olu ka fisa ni furakisɛw ni pikiriw ye.\nAwɔ, ninnu ka ɲi\nAyi, ninnu man ɲi\nTuma dɔw la, dumuni dafalenw sɔrɔ man di. Ni bana ye mɔgɔ sɔrɔ, mɔgɔ min balolen tɛ ka ɲɛ; o tigi ka kan ka a jija ka balo dafalen dun ani ka witamini dɔw fara a kan.\nNi a kɛra a fɛn o fɛn ye, witamini duntaw ka fisa ni a pikirilamaw ye, wa u da man gɛlɛn ani farati foyi tɛ u la. Aw kana sɔn ka witamini pikirilamaw kɛ! A ka fisa aw ka u dun, kɛrɛnkɛrɛnnenya la dumuni dafalenw.\nNi aw bɛ witamini labɛnnenw san, aw ye aw jija ka a dɔn ko witamini suguya bɛɛ ni joliseginfura suguya bɛɛ bɛ a la, o minnu tɛ sɔrɔ dumuni tulumaw la. Fana, mɔgɔ minnu ka kan ka witamini ninnu ta, olu de ye jolidɛsɛ ni witaminiko gɛlɛya bɛ musokɔnɔma minnu na kɔrɔlen, ani balodɛsɛ ka ca sigida minnu na, misali la jiriden ni nakɔfɛn man ca dugumisɛnni minnu na tilema waati.\nWitamini B1 (ciyamine, thiamine)\nWitamini B2 (ribofilawini, riboflavine)\nJoliseginfura (Fer, sulfate ferreux), kɛrɛnkɛrɛnnenya la, min bɛ di musokɔnɔmaw ma. (Jolidɛsɛ bɛ mɔgɔ minnu na, witamini suguya caman bɛ furakisɛ minnu na, joliseginfura bɛrɛ tɛ olu la. Joliseginfurakisɛw de nafa ka bon.)\nKa a fara olu kan, mɔgɔ dɔw mako bɛ fɛn wɛrɛw la, i n’a fɔ:\nMusokɔnɔmaw mako bɛ joli caya fura la (acide folique/folicin)\nWitamini C (acide ascorbique)\n(Denmisɛnni fitiniw farikolo mako bɛ Witamini A, C, ani D la)\nFoolo ka ca yɔrɔ minnu na, o yɔrɔ mɔgɔw mako bɛ kɔkɔwasa (le sel iodé) la\nWitamini B6 ɲɛci bɛ denmisɛnni fitiniw ni sɔgɔsɔgɔnijɛbagatɔw ye.\nKolosinsinnan ka ɲi denmisɛnniw ni denbatigiw ma, minnu tɛ kolosinsinnan bɛrɛ sɔrɔ u ka dumuni duntaw la, i n’a fɔ nɔnɔ, naare, walima dumuni minnu tobira ni kumu ye.


A jɛnsɛnna : 01/03/2021 - 18:24\nYaya Dillo, Tchad fangasina min ka so minɛn bɛ sorasiw fɛ, o wilikajɔw sen fɛ mɔgɔ fila bɔnɛ na u ni na. (Ja in y'a ka san 2017 ja dɔw ye). AFP - THOMAS COEX\nTchad jamana na, maa fila de bɔnɛ na u ni na. O kɛra kasɔrɔ finitigiw tun bɛ fɛ k'u tɛgɛda fangasina dɔ Yaya DILLO JEROU kan fɔ a siso kɔnɔ.\nMarabaw yɛrɛ ka fɔ la, maa duuru fana jogina ni ko in sen fɛ. Yaya Dillo JEROU yɛrɛ ye cɛbɔ ye jamana ɲɛma kalata nata la. Yaya Dillo yɛrɛ ye banbaci kɔrɔ ye, a tun farala Idriss Deby ka politikitɔn kan san 2007, yani a ka kɛ minisiri ye. Fɔɲɔgɔnkɔw daminɛn na ani Tchad marabaw cɛ san 2020.\nKunu kabi sɔgɔma, Tchad Fangasina, Yaya Dillo JEROU y'i kan bɔ a ka bɔlɔlɔ san fɛ ka fɔ, k'o sɔrasiw ni polisiw kɛlɛn bɛ ka le ka so lamini, k'u ye k'u y'a le ba muso n'a ka somɔgɔ wɛrɛw bɔnɛ u ni na. A tila ka weele-weele kan bila Tchad jamanadenw ma k'u ka wili k'u jɔ yasa u ka jamana yɛrɛ de ka se ka bɔ tɔɲɔn ni marako jugu la.\nO kɔ fɛ de Tchad marabajɛkulu ka kuma lasela Cherif Muhamed Zene fana y'i kan bɔ dantigɛli sɛbɛn dɔ kɔnɔ ka fɔ k'o nin ko in snen fɛ maa fila de bɔnɛ na u ni na, ani ka maa duuru jɔgin. Ko lakana tigilama saba bɛ maa joginnen ninnu cɛma.\nNka a le ka fɔ cogo ni Yaya dillo Jerou ta tɛ kelen ye. A le ko de Yaya Dillo bannendon kabi tile fila kata sariyatigilamaw ka weele jabi. A jalakilendon k'a ye galo ni nɛnini kumanw fɔ jamana ɲɛma Idriss Deby furu muso Hinda Deby ma. K'o de kama lakana tigilamaw tagara a nɔfɛ. Nka k'o marafatigiw de y'u kumbɛn.\nO de sen fɛ lakana tigilamaw fana y'u yɛrɛ lakana. Jumadon tɛmɛnen in de la Yaya Dillo y'i ka cɛbɔya sɛbɛn bila jamana ɲɛma kalata nata la. O kalata in kan ka kɛ ka bɛn Avril kalo tile 11 kelen ma.\nMali: kunu Bankass mara denw bɔra ka caya i kɔ kɔnɔ kulu k'u ka dusukasi jira u ka marabagaw la\nMali: mɔgɔ 7 suuw yera Koulikoro mara la\nBurkina Faso: VDP kɛlɛcɛw ka baara kuma kɛra jamanakuntigi fɛ lakana kan\nMali: Bankass maradenw bɛ wulikajɔ la ka Diallasagou n'a laminiw binkanninw kɔn\nMali: mɔgɔ 132 de bɔnɛ na u nin na Bankass mara binkanninw na


Ɛntɛrinɛti — Wikipedia bamanankan\nDiŋɛba minnun bɛ farafina jamanaw ni ɲɔgɔn cɛ ani farafinna ni jamana tɔw ni ɲɔgɔn cɛ, n’hakili la, o dɔ ye kanko ye. Ni jamanaw mɔgɔw tɛ ɲɔgɔn ka fɔta mɛn, gɛlɛyaba bɛ don ɲɔgɔn faamuyaliko la k’a sababu kɛ kanw bilali gɛlɛya ye ɲɔgɔn na.\nN’hakili la nɔgɔyaba bɛna don o gɛlɛya ninnun na k’a sababu kɛ ɛntɛrinɛti ye, bawo kanbayɛlɛma jɛkulu caman bɛ ɛntɛrinɛti kan sisan i n’a fɔ Maneno ani Global Voices, minnun haminankoba dɔ ye dibi farali ye ka bɔ kanw ni ɲɔgɔn cɛ.\nOla, ni Bamanankan fana bila la ɛntɛrinɛti kan, n’hakili la, o ye dibi dɔ faralen ye ka bɔ ani kan tɔw cɛ, bawo, an na se ka kan dɔw bayɛlɛm’an ka kan na walasa ka jɛn kibaruyaw sɔrɔ.\nA ka kan an k'an ka sugon dɔw hakilina ɲuman bila senkan yanni an k'an miiri u la ten k'u bila ka tɛmɛ. Yali a ma se an k'an ka togodala mɔgɔw sen don kunnafoni ni kumaɲɔgɔnya tɛkinolozi kuraw la wa? Sira bɛɛ kan o jaabi ye ɔwɔ ye bawo a na kɛ sababu ye u ka kunnafoni sɔrɔ, ka kunnafoni di, ka kumaɲɔgɔnya kɛ ka hakilinaw falen falen ani k'u seko ni dɔnkow jira mɔgɔ wɛrɛw la.\n[yɛlɛma | modifier le wikicode]\n↑ Farafinna kanw bɛna nɔ bɔ!\n↑ Ɛntɛrinɛti kalanni Mali togodaw la.\nRécupérée de « https://bm.wikipedia.org/w/index.php?title=Ɛntɛrinɛti&oldid=40067 »\nLa dernière modification de cette page a été faite le 5 Marisikalo 2022 à 06:03.


Ka Farafinna kanw kalan Ɛntɛrinɛti kan | FASOKAN\nKa Farafinna kanw kalan Ɛntɛrinɛti kan\nPublié le 18 décembre 2011 par fasokan\nFarafinna kanw kalanni man kan ka dan kalansow ni gaw kɔrɔ, u ka kan ka kogow sɔgɔ, ka jamanaw dancɛw tigɛ walasa bɛɛ ka se k’u kalan Ɛntɛrinɛti kan k’i to i sigiyɔrɔ la diɲɛ fan bɛɛ. O de kama, Farafinna kanw ka ɲɛtaa poroze, n’o ye africantongues ye, o ye wale bila senkan Ɛntɛrinɛti kan, wale min b’a to bɛɛ bɛ se ka nin kan ninnu kalan k’i to i sigiyɔrɔ la ka sɔrɔ i mago ma jɔ karamɔgɔ k’u sɛbɛn cogo n’u kalan cogo fɔ i ye, bawo, i bɛ se k’o bɛɛ k’i yɛrɛ ye. Ni kan ninnu kalanni nafa ka bon bawo, u fana jɔyɔrɔba de bɛ diɲɛ kelenya ni diɲɛ dɔnko ni sekow dorogoli la ɲɔgɔn na.\nN’i bɛ se ka Angilɛkan walima/ani tubabukan fɔ k’u sɛbɛn dɔrɔn, i niyɔrɔ bɛ nin kɛnɛ in kan, bawo, daɲɛw, kanɲɛw ani kumasenw sɛbɛnnen bɛ Farafinna kanw na, k’u bayɛlɛma Angilɛkan ni Tubabukan na. Wa, i bɛ se fana k’u fɔcogo lamɛn n’i ye « play » digi africantongues kan.\nN’I bɛ fɛ ka Farafinna kanw kalan, yan digi walima I ka tugu @fasokan walasa ka Bamanankan kalan Mali la, Josephine Lukom ka Lugandakan kalan n’o ye Uganda kan dɔ ye ani @kafic walsa ka Twikan kalan, n’o ye Gana kan dɔ ye.\nPoroze in bɛ ka labɛn alias walasa kan ninnu kalanbaw bɛ se ka nimisiwasa sɔrɔ don nataw la u ka kalan na.\nMɔgɔ o mɔgɔ fana b’a fakan fɔ ka sɛbɛn, i weelelen bɛ nin baara in na, i k’i sen don a la, k’i ka kan layiriwa, k’a sinsin, a ka lakodɔn jama fɛ diɲɛ fan bɛɛ.\nA ye fara an kan, an k’an seko kɛ an ka kanw ye k’u layiriwa. O kama, aw ye aw yugu yan: @africantongues, @socialistr @kofic, @fasokan walasa ka kotɔw ɲɛ dɔn.


Waraba jànfanci - Fàkan\nNin Kεra npogotinin dɔ ye min tɔgɔ tùn ye Naɲuma ye. A tùn b'a fà ka fòro Sεnε. Don dɔ, k'a To fòro la, waraba dɔ y'i Yεlεma k'i Kε mɔgɔ ye. ka Taa Naɲuma Dεmε. Don o don a bε dɔnkili Da. A b'i Kanto ko,\n- Naɲuma ye daba Dɔn,\nNaɲuma ye daba Dɔn,\nNaɲuma Naɲumanin ye daba Dɔn,\nNaɲuma na boli ka daba kala to don dɔ\nNaɲuma b'a jaabi ni dɔnkilinin dɔ ye ko,\n-N 'tere ne fà bε dajɛ fàa\nN 'tere nka Лinε n fà na waraba fàa,\nN fà bɛ warakùn-tigi fàa\nN fà bɛ wara kamelen fàa.\nO kɛlen waraba y'a Лininka k'a ko mun? Nka Naɲuma ma sɛgɛ Fli ka K'a la. Don dɔ fà y'a Лininka ni fòro Bànna. A y'i Kanto fà ma ko fòro tɔ tora jirisunba kelen ye. Fà fana y'a Лininka jirisunba in kɛcogo la. A K'a ma ko waraba dɔ bɛ To k'i Yɛlɛma ka Kε kamalen ɲumanin ye ka n'ale Dεmε. Nka don o don a bε dɔnkili Da ko,\n-Naɲuma ye daba Dɔn,\nNaɲuma Naɲuman yedaba Dɔn,\nNaɲuma Naumanin ye daba Dɔn,\nNaɲuma na boli ka daba kala to don dɔ.\nO kɛlen, a n'a fà Taara fòro la. U selen, fà Yɛlɛnna k'i Sìgi sigi yirisunba dɔ san fε. Sɔɔnin, waraba Bɔra ka Nà Fàra Naɲuma kàn. Tuma min na fòro Bànna. Waraba ko k'a bɛ Pan k'i Bari Naɲuma na. Fà y'i To jiri la ka ta Blà fòrobamugu la, nɛgɛw ye ɲɔgɔn Dàn ka Dòn waraba 'kɔnɔ sìgiyɔrɔɲinin na. Waraba y'i Da k'i suma i ko ko ma Kɛ. Naɲuma n'a fà y'a sogo Dòni ka Taa 'so.\nBlàdon : 2017-08-01 Yɛlɛmako laban : 2017-08-01\nFogo yeko: 1146300 - Bì: 219 - Kalo in: 7890 - Лinan: 67503.\nFura Yeko: 2190 - Bì: 1 - Kalo in: 21 - Лinan: 148.


Ne nisɔndiyalen don bi tun ka i lasɔrɔ nin waati in kɔnɔ, ka Ala ka kuma kalan ni i ye, ka faamuli kε o kuma la. Ayiwa, an ka kalan bεna taali kε kumakan min na bi, o ye ko: NA. Na i ko nali. i ka Matigi Yesu Krisita lajε. I ka i ɲεw jɔ ale de la. I k’a dɔn ko Ala sεbε don, Ala min ni a ye a ni di Kaliwεrε gengenjiri la ; Ala min ni a kununa ka bɔ suw cεma, n’a yεlεnna sankolo la ; Ala min ni a bε kɔsegi ka na.\n© 2020 Trans World Radio • Mɔgɔ min ye nin baara kε Arajo TWR Jεɲɔgɔnya la nin The A Group


Telefɔni bɛ Yakuba bolo walasa a kana a ka dugu kibaruyaw jɛ. | FASOKAN\nTelefɔni bɛ Yakuba bolo walasa a kana a ka dugu kibaruyaw jɛ.\nPublié le 23 novembre 2009 par fasokan\nN ni nin jininberefeerela in bɛnna a n’a ka telefɔni. Yakuba ye sans 19 ye, a bɛ bɔ Kacɛna komini dugu dɔ la, kilo 315 ani bamakɔ cɛ, Mali la.\nBaro kɛli Yakuba fɛ, o kɛra sababu ye n k’a dɔn ko bɛɛ n’a ka telefɔni takun don. Yakuba ye kamalenni nisɔnduman ye, a b’a ka telefɔni takun ɲɛfɔ hali a t’a jɔ ka miiri. N’a bɛ k’a ɲɛfɔ, I b’a ye k’a fɔ ko a dalen b’a ka fɔta la, wa takun b’a ka telefɔni na, wa à jɔyɔrɔ ka bon a boli.\nI bɛ se ka hakɛto k’a fɔ n ye telefɔni bɛ min ɲɛ I ye wa?\n“Ne ye tilemakɛla ye Bamakɔ, n bɛ dukɔnɔbaara la, n yɔrɔ ka jan n somɔgɔw la. A nege bɛ n na waati dɔw la k’a dɔn min bɛ ka kɛ an ka du kɔnɔ ani dugu kɔnɔ. Ne fɛ, telefɔni de ka teli o fɛ.”\nTelefɔni bɛ I somɔgɔw bolo a ka dugu la wa?\n“Rezo bɛ sɔrɔ yen nga telefɔni tɛ n somɔgɔw bolo. N terikɛ dɔ bɛ Segudugu kɔnɔ, n n’o bɛ bɔ dugu kelen na. A bɛ to ka taa an ka dugu la dɔgɔkun labanw na.\nN’a taara an ka dugu la, a bɛ an ka so kibaruyaw ni dugu kibaruyaw fɔ n ye, ni n somɔgɔw bɛ fɛ ka kuma n fɛ, a b’o latigɛ. Walasa k’o kumaɲɔgɔnya ninnu kɛ, n bɛ keredi 500 kɛ n ka telefɔni na, waati dɔw la, 80 walima 60.\nNi ci bɛ n bolo ka fɔ n somɔgɔw ye, n b’a ɲɛfɔ n terikɛ o ye, a b’a ɲɛfɔ n somɔgɔw ye n’a sera an ka dugu la. Waati caman, n b’o ci ninnu kɛ bataki ye telefɔni fɛ komi n ye lakɔli bila kalanso 6 nan na.”\nYali i bɛ to ka kuma mɔgɔ dɔw fɛ telefɔni na Bamakɔ yan wa ?\n“Ɔwɔ, n bɛ to k’o kɛ. Teriw ni jɛɲɔgɔnw bɛ n na Bamakɔ yan n ni minnu bɛ bɔ dugu kelen na. Baaraw caya kama, an t’a masɔrɔ ka taa bɔ ɲɔgɔn ye tuma bɛɛ. An bɛ telefɔni ci ɲɔgɔn ma ka ɲɔgɔn ka cogoyaw ɲininkali kɛ ani ka dugu kibaruyaw di ɲɔgɔn ma.\nTelefɔni bɛ mago ɲɛ n ka baara la fana. Misali la, ni n ka patɔrɔn ye n ci ka taa sugu la fɛnsan na, ni n fili la fɛn dɔ la, n b’a weele walasa a ka n bila sira. O la, ci bɛ kɛ ka ɲɛ joona. O ka pisa n ka segin ka na a ɲininka bawo yɔrɔ ka jan tuma dɔw la.\nN bɛ lafiya ni lakana kɔnɔ fana ni telefɔni bɛ n bolo duguba kɔnɔ bowa ni ko kɛra n na ka n to dugu kɔnɔ, n bɛ se ka n somɔgɔw walima n ka patɔrɔn ladɔnniya joona.\nNi n kelen bɛ du kɔnɔ fana, ni mɔgɔ tɛ yen n ni min bɛ baro kɛ, n bɛ n yɛrɛ ɲɛnajɛ ni dɔnkiliw lamɛnni ye telefɔni na. »\nN’a sɔrɔ la i tun bɛ o kɛmɛw n’o biseginw mara, yali o tun tɛna dɔ fara i ka sɔrɔ kan wa ?\n« Siga t’a la, o tun bɛ dɔ fara n ka sɔrɔ kan, nga, n tun bɛ to kamanagan na ka d’a kan n tun tɛna dugu kunnafoniw ni n teriw kibaruya sɔrɔ Bamakɔ yan, wa n ka patɔrɔn bɛ se ka dimin don dɔ k’a sababu kɛ n ɲinɛnni ye fɛn dɔw kɔ sannikɛyɔrɔ la. »\nUne réflexion au sujet de « Telefɔni bɛ Yakuba bolo walasa a kana a ka dugu kibaruyaw jɛ. »\nLe 23 novembre 2009 à 12 h 19 min , unouveaucompte a dit :\nvive la technologie! et les valeurs familiales


Bɔnwu - Fàkan\nBɔnwu ye kulukɔrɔ marabolo dugu ncininw dɔla kelen ye. Bànkɔ de y'a ka kafoda n'a ka galoda ye, w'a n'o cɛ tɛ Tɛmɛ bam 17 ɲɔgɔn kan. Bɔnwu bɛ kolomi min na o ye joyla ye, wa o de fana ye duguba yen lamini na bɔnwu ni min ka surun, u cɛ furancɛ kɔni ye 82 ye. Bɔnwu n'o sìgiɲɔgɔndugu minnu ka surun ɲɔgɔn na olu ye: A tlebinyanfan fɛ, jogo bɛ yen ni bam 7 ye, kɔrɔnfɛyanfan na, kɔbala bɛ yen ni bam 10 ye, a woroduguyanfan na, jankarala bɛ yen ni bam7 ye fana, ɔ, a kɛɲɛkayanfan na sa, fàlanin bɛ yen ni bam 3 ye.\nKa kɛɲɛ ni dugu kow taabolo ye, kùnnafoni kɛrɛnkɛrɛnnen ma Sɔrɔ a tɔgɔko kan.\nDonsokɛ dɔ de ye bɔnwu tu Tigɛ. Wa o tùn ye ɲancilaka ye. K'a Tà o ka ale waatiw la fo ka na Se bì ma bɔnwu bɛ ka Màra ni laadaladugutigiya taabolo de ye. U ka o laadaladugutigiya in fana bɛ Nà kɔrɔya-kunda de. N'i kɔni Sìgira yen dugutigiya la, o ye bada-bada ye, walima ni saya Nàn'i ma a Fɔra a Banna, n'o tɛ foyi wɛrɛ tɛ Se k'i Lawuli ka Bɔ yen tun. Ɔ, nka ni Ala ye yen dugutigi miniji Dɔgɔya, u bɛ kalo sàba de Kɛ tèn dugutigi-ntanyan na, n'o Dafara u bɛ sɔrɔ ka kura Sìgi. Nci, Fàgɔy, Solomann ani ba cɛkɔrɔ ye yen dugutigi kɔrɔw ye. Nka màa min b'a la bì o ye Siidi jara ye. Bɔnwu ma Kɛ màsakɛ-tle waati màsakɛdugu dɔ ye fyew nka a kɔni màsakɛdugu dɔ màsakɛw fɛ n'o ye juguna ye.\nBɔnwu ye dugu min ye a sìgikɛnɛ man bòn tèn. Yen dugu mumɛ ye kìn naani ye: Berekɔrɔ, Nàana, sokura ani zèeta.\nBamananw de bɛ bɔnwu. Mali fòroba-laada kɔrɔ min bɛ yen n'a Dlana ni Maliden cɛlabɛnni fɛɛrɛ ɲɔman kama n'o ye sinankunya ye, o bɛ Tɛmɛ bɔnwukaw ni kɛrɛfɛdugu wɛrɛ minnu 'cɛ olu Flɛ: Fàlanin, kɔkun, kàanso, jankarala, Ŋɔnankɔla. Wa bɔnwuka ni yen lamini marikolaka bɛɛ bɛ sinankunya tlo Kɛ. O tɛmɛnen 'kɔ, ntɛ ʃi tɛ yenkaw ni ɲɔgɔn 'cɛ furuɲɔgɔnya siratigɛ la. N'a Bɔra tɛmɛsennamaa walima dnan na, i kɛ man di ka kan wɛrɛ Mɛn bɔnwu ni bamanankan tɛ. Jàmu minnu bɛ Sɔrɔ yen olu ye jara ani togola ye.\nBɔnwukaw bɛ sɛnɛ de Kɛ kosɛbɛ. U bɛ keninke, saɲɔn, sàba, malo, tiga, tiganinkuru, gajaba, bananku, woso, je, bàra, galama, ʃɔ, zɛrɛ, bɛnɛ, soza, dà ani kɔɔri Sɛnɛ. O bɔlen kɔ yen, u bɛ baganmara ni jago ni mɔni ani bololabaara misɛnnin dɔw fana dɔɔni-dɔɔni Kɛ. Yen bagan marataw ye Bà, misi, saga, fàli, wùlu, jakuma, ʃɛ, kami, tonkɔnɔ ani jɛnɛntubannin. U ka jago bɛ butigifeerew ni sɛnɛfɛn-feerew ni jiridenfeerew ni baganjagow ani bololafɛndlata-feerew (numuyabaaraw) de kan kosɛbɛ. Yen nakɔlafɛn sɛnɛtaw ye mangoro, buyaki, manje, namasa, sɔmɔ, fòronto, jaba, ɲugu, nkɔyɔ, gan, kɔnkɔn, nanaye ani melɔn ye. Mɔni min bɛ K'u fɛ yen , o ye Laadalata ye. U b'u ka jɛgɛ Minɛ ni doolenw ni flenw (ni dɔw b'o weele ko kɔsoli) ni zɔlɔw ani segiw ye. Bɔnwu sugu ye araba ye. Bololabaara misɛnnin wɛrɛw bɛ K'u ka dugu in na yen i n'a fɔ ŋununda, ciyan, sìgilandla, kalakadla, sansaradla gànɲinan, dabadla ani murukaladla. Donsoya bɛ K'u fɛ yen haali bolodon bɛ K'u ta la fana.\nManabɛlɛ ni wɔlɔjuruda de ye bɔnwukaw ka kɔnɔminɛ-fɛɛrɛ ye. Marafa y'u ka kungosogobaw fàalan ye. U bɛ misiden dabɔ ni ncɔlɔ ye fana. U bɛ dugukɔnɔ-bagan murutilenw Minɛ ni jonborifli, koronka-minɛ walima nɛgɛka-minɛ (ni dumunifɛndɔ ye). Yen musow fana bɛ finisɔgɔ dɔɔnin-dɔɔnin Kɛ.\nAn bɛ dòn min na i ko bì ɲɔʃimansin, jabaranin, kɔɔrisugu, tlebarika-walan, kalalikɛkɛmansin ani moto bɛɛ bɛ Sɔrɔ bɔnwu.\nLakɔlikalan ni blonkɔnɔkalan ani balikukalan bɛ Kɛ bɔnwu. Lakɔlikalan dugumandakun fàn fɔlɔ kàlanso kelen b'u fɛ yen. O kàlanw bɛ da Minɛ kàlanso fɔlɔ la ni ka Taa Blà wɔɔrɔnan na.Wa kàlan sugu minnu tɛrɛmɛnen Flɛ an fɛ nin ye, min fànga ka bòn n'a tɔ bɛɛ ye bì, o ye Lakɔlikalan ye.\nBɔnwukaw bɛ silamɛya Kanu. Jumamisiri kelen ani misirigansan 2 b'u fɛ yen.O tɛmɛnen 'kɔ, laadalabato kanubaa dɔw fana bɛ yen. U bɛ laadalabatofɛn minnu Bato olu ye kɔmɔ ni do ni ɲanantu anifara ye. Bɔnwu dugudasiri bɛ Kɛ bakɔrɔnnin ani fàli de ye.\nKɔɲɔw ni seliw ni sanyɛlɛmaw ni tɔɲɛnajɛw ni ntolatan ani laadalakow ye bɔnwukaw ka ɲɛnajɛlakow ye. U ka fɔlifɛnw ye ya ni gita ni jenbe ni flen ni nkɔnin ni wotoronin ni kɔtɛ ani bari ye. U ka ɲɛnajɛyɔrɔ ye dugu foroba-kɛnɛba ye.\nJisigiyɔrɔw bɛ damadɔ Bɔ bɔnwu, o yɔrɔ ninnu na, jɛgɛ suguya caman bɛ Sɔrɔ yen haali. Hali koorow ni kaanaw ani koorokaaraw fana bɛ Sɔrɔ a yɔrɔ kelenw na tuma dɔw la. Jiri suguya caman bɛ Sɔrɔ yen kungo 'kɔnɔ fana i n'a fɔ jala, banan, sanan, genun, nkaba, npeku, zaban, dingɛ, gele, nsira, bumu, ʃì, nɛrɛ, sebe, toro, balazan, ntabakùnba, kòro, woo, ntɔngɛ, ntege, zɛrɛninjɛ, nkalama danga sunsun, zɛkɛnɛ, zaajɛ, bàro, ɲama, gunjɛ pɔpɔ ani nten. Miniɲan, dànkala, nkorongo, kungo-kami, wɔlɔ, gunnajɛ ani baninkɔnɔ, minɛn, nkolonin, warabilen, bàla, ntomisan ani tonkanjɔ ye kungosogow ye minnu ka teli ka Sɔrɔ yen. Bɔnwu kungodaw ye tula, wò, sirikina, jɔnbugu, kɔjalan, fàlanin-kungo, muranin, surukutu, bɛlɛba, ncaana ani jidugu ye. Yen kulubaw ye ŋolojɛ kulu ni wolokonin kulu ani jidugu kulu ye.\nBɔnwukaw fɛ yen, denmisɛninkaburudon ni màakɔrɔkaburudon bɛ yen ka Fàra sodenkaburudon ni jigilatigɛʃu-kaburudon kan. Yen kaburu ninnu bɛɛ bɛ tlebinyanfan de fɛ.\nYen waatiw fàlen-fàlen cogo Flɛ: ni samiɲɛ Bɔra yen kawulɛ bɛ Nà, n'o Bɔra yen, tlema bɛ sɔrɔ ka Nà. Yen funteni hakɛ sanandan ye 40 ye, a nɛnɛ hakɛ dugumadan ye 19 ye.\nKabakomayɔrɔ fɛn tɛ bɔnwu ko màa bɛ Se ka Taa i ɲɛ Da min kan.\nFogo yeko: 1147327 - Bì: 611 - Kalo in: 8917 - Лinan: 68530.\nFura Yeko: 1251 - Bì: 2 - Kalo in: 11 - Лinan: 81.


Umu Sangare — Wikipedia bamanankan\nUmu Sangare (bangera Februye tle 25, san 1968, Bamako - Mali). Wasolo dɔnkilidala don min be wele wasolo kɔnɔ. Wasolo ye Tariku jamana ye min be Ba Joliba worodugu fɛ. Wasolo lakodɔnnen ni dɔnkili ye min ju bɛ talikɛ donso-fɔli la. A bamuso Aminata Jakite fana tun ye dɔnkilidala ye.\nDemisenya la, Umu Sangare tun bɛ dɔnkilida mukɔsɔn k’a bamuso dɛmɛ k'uka du balo, sabu a fa ban’u la. Kab'a san duru, Umu lakodɔnna n’aka dɔnkili ɲadɔn ye a kɛlen ko jɔyɔrɔ fɔlɔ ta ɲwandan na kalanden misenw cela Bamako. O senfɛ, a ye dɔnkilida mɔgɔ 6000 ɲafe Omispor ntolantankɛnɛ la. A shi san 16, ani Joliba jenbenfɔ kulu ye yala kɛ ɲwan fɛ.\nAmadu Baba Gindo sabula, aka albomu fɔlɔ Musolu kaseti 220000 nɔbɔ sanna.\nAli Farka sabula, Umu Sangare ye bolonobila ani Engliz ka cakeda (Wɔl Sekwit) World Circuit. A san 21, a kera dolo ye.\n1993: Ko sira\n1996: Woro tan\nRécupérée de « https://bm.wikipedia.org/w/index.php?title=Umu_Sangare&oldid=34763 »\nDernière modification le 7 Marisikalo 2013, à 16:36


Ɛntɛrinɛti kalanni togodala lakɔlisow la tile damadɔ | FASOKAN\nƐntɛrinɛti kalanni togodala lakɔlisow la tile damadɔ\nPublié le 28 février 2012 par fasokan\nƐntɛrinɛti ɲɛfɔtɔ lakɔlidenw ye.\nKa bɔ zanwuyekalo tile 15 la ka s’a tile 31ma san 2012, Ɛntɛrinɛti kalan kɛra Mali togodala lakɔliso dɔw la ni Ɛntɛrinɛti yaalata ye. Poroze Nizɛri-Luwari, n’o ye INƐSIKO ka poroze dɔ ye, Ɛntɛrinɛti kalan in tun y’o ka wale bilalen ye sen kan a ka taama se fɛn, taama min kun tun ye ka bajidafɛ togodala mɔgɔw ladɔnniya baji tɔbɔtɔko ɲuman na. Ɛntɛrinɛti kalan in kɛra dugu 8 kɔnɔ Segu ni Moti sigida la : Sekɔrɔ, n’o ye Segu, Marakala, Kokiribozo, Macina, Jafarabe, Uro-Modi ani Moti.\nNin dugu ninnu kelen kelenna bɛɛ la, Ɛntɛrinɛti y’a jɔyɔrɔ fa lakɔlikaramɔgɔw ni lakɔlidenw ye kunnafoniko, kalanko ani koɲɛɲini sira fɛ. Aw bɛ se ka kunnafoni fɔlɔ dɔ sɔrɔ taama in kun kan yan tubabukan na Global Voices kan. Aw bɛ ka ja caman fana sɔrɔ a ko kun kan yan.\nNin kalanden in nisɔndiyalen bɛ jaabiw sɔrɔli la a ka ɲininiw na Ɛntɛrinɛti kan.\nƐntɛrinɛti tun dɔnnen tɛ Sekɔrɔ lakɔliso la, nka nin kɛra sababu ye lakɔlidenw ka Ɛntɛrinɛti ye, k’a dɔn ani ka ɲininiw k’a kan i n’a fɔ kuluba palɛ jaw. Nin lakɔliden musomanin in fana nisɔndiyalen bɛ kosɛbɛ kunnafoniw sɔrɔli la Farafinna jɔnjɔnba ntola kun kan (Can2012), a yɛrɛ ye min sɛbɛn Google kan.\nNin lakɔliden in bɛ k’a ka ɲininifɛnw sɛbɛn Ɛntɛrinɛti kan Segu.\nO cogo kelen na, Ɛntɛrinɛti kɛra lakɔli Banjugu Buware lakɔlidenw bolo i ko u bɛ dɔnnin bulonba kɔnɔ. U ka ɲinini ɲɛsinna ninnu ma tubabukan na :\nComment trouver la racine carrée des nombres premiers”, “Sunjata Keyita ka diɲɛlatigɛ n’a ka kokɛlenw“, “Kitabu minnu sɛbɛnna Isa Baba Tarawele fɛ” ; “Siyaka Zulu ka kibaruya bɛɛ” “ Rihanna“. Walasa k’a sɔsɔli ban ko la, k’a jira ko Ɛntɛrinɛti dɔnnin ni kunafoniso ye, Karamɔgɔ dɔ ka ɲinini ɲɛsinna filimuw fana ma i ko “Prison Break“.\nNin ye Marakala kalanden dɔw ye Ɛntɛrinɛti kan u ka kalanso kɔnɔ.\nNin Ɛntɛrinɛti kalan in kɛra sababu ye Marakala lakɔli dɔ kalanso 9 nan kaladenw ma ka maga ɔridinatɛri la, ka ɲinini kɛ Ɛntɛrinɛti kan. U ka ɲɛɲininiw kɛra ninnu ye tubabukan na : «Jɔnnin ye Ofisi Nizɛri jujɔn?», « la définition de l’impérialisme ? », une leçon de du programme éducatif malien, et d’autres recherches comme la vie de Biyoncé et autres recherches.\nKokiribozo lakɔli kalanso 4 nan ni 5 nan lakɔlidenw faralen ɲɔgɔn kan so kelen kɔnɔ ka Ɛntɛrinɛti kalan\nƐntɛrinɛti kalan kɛra sababu ye Kokiribozo lakɔlidenw ka se ka kunnafoni caman sɔrɔ Libi jamana sigi cogoya kan dugukolo kan. Lakɔli ɲɛmɔgɔ ni lakɔlikaramɔgɔw tun bɛ kalan in kɛnɛ kan.\nKaramɔgɔ bɛ ka kalanse walawala kosɛbɛ, ɲinini kɔfɛ Ɛntɛrinɛti kan.\nAn bɛ Macina baaradege kalanso kɔnɔ. Masina ye dugu ye malo sɛnɛ yiriwalen bɛ yɔrɔ min na kosɛbɛ. Ɛntɛrinɛti kalan in y’a to, sɛnɛ ni baganmara kalanden minnu bɛ baaradege lakɔliso in na, olu ka ɲininiw kɛ Ɛntɛrinɛti kan ka ɲɛsin ko caman ma u ka Masina dugu kun kan ani u ka kalan taabolow. O dɔ filɛ nin ye tubabukan na.\nGoogle ye jaabi minnu di Macina kan, o kɛra kalanba ye bawo, a y’a to an bɛɛ k’a dɔn ko Masina dɔ fana bɛ Sɛribi.\nJafabe dugu ɲɛmɔgɔw y’an kunbɛn\nYan ni a don cɛ, Jafarabekaw tun ye kunnafoni caman sɔrɔ an taakun kan u fɛ yen. Jafarabe ye fula ni bozo dugu ye min sigilen bɛ jida la. Ɛntɛrinɛtiko kuma fɔlen, Jafarabekaw kɔrɔtɔra an seli kɔrɔ bawo, i n’a fɔ u ka dugutigi ni mɛri da sera a ma cogo min na. U kɛlen k’an bisimila, k’an ka dantigɛli lamɛn, Dugutigi ni mɛri ka laɲini fɔlɔ kɛra Ɛntɛrinɛti sigili ye u ka dugu la. Olu fɛ, Ɛntɛrinɛti bɛ se ka kɛ sababu ye k’u ka dugu bɔ dibi la kunnafoniko sira fɛ.\nMɛri, dugutigi, lakɔliso ɲɛmɔgɔba, lakɔlikaramɔgɔw ni lakɔlidenw bɛ sera ka taama diɲɛ kɔnɔ images de la maison blanche, … k’u to u sigiyɔrɔ la, ka ja dɔw lajɛ. Ɛntɛnɛti de bɛ se k’o kɛ.\nƐntɛrinɛti kalanni Tubabukan, Bamanankan ani Fulakan na Uro-Modi.\nKɔkɔ kɛra ko tɔ la Uro-Modi. Kalandenw dɔw tun bɛ tubabukan fɔ, dɔw tun bɛ Bamanankan fɔ, dɔw tun bɛ Fulakan fɔ. O kama, Ɛntɛrinɛti kalan in kɛra kan saba la. Ne tun bɛ min fɔ Tubabukan ni Bamanankan na, dugu lakɔlikaramɔgɔ dɔ tun bɛ segin o kan Fulakan na. Mɛri, lakɔli ɲɛmɔgɔ ani lakɔlidenw bɛɛ nisɔndiyara u kɛlen k’a dɔn k’u bɛ se ka kunnafoniw sɔrɔ u ka dugu kan Ɛntɛrinɛti kan.\nMoti lakɔliden nin nisɔndiyalen bɛ a magalen Kilawiye la.\nMoti kaw nisɔndiyara kosɛbɛ nin kalan in sen fɛ. Lakɔliso ɲɛmɔgɔ y’a ira, ko Ɛntɛrinɛti nafa kama kalanko la, u bɛna u cɛsiri ka u ka ɔridinatɛriso bila Ɛntɛrinɛti kan walasa Lakɔlikaramɔgɔw ni lakɔlidenw bɛɛ be se k’u ka dɔnni yiriwa Ɛntɛrinɛti fɛ.\nAn bɛnna ni kalansen minnu waati ye, olu karamɔgɔ y’an dɛmɛ kosɛbɛ walasa lakɔlidenw k’u ka ɲinifɛnw ɲini Ɛntɛrinɛti. O fana kɛra sababu ye, karamɔgɔ ka se ka dɔ fara a ka ɲɛfɔli ka lakɔlidenw ye kalansenw kan.\nA kɛra balanako fana ye lakɔlidenw bolo k’a fɔ ko kalanso no dɔnni bulonw kɔ fɛ, ko k’u bɛ se ka dɔnni sɔrɔ cogoya wɛrɛw fɛ i n’a fɔ Ɛntɛrinɛti.


Olɛnpi 2018 farikolo-ɲɛnajɛw - Fàkan\nOlɛnpi fonɛnɛ farikolo-ɲɛnajɛw: Pyewɔncang 2018\nSàn naani o sàn naani, farikolo-ɲɛnajɛ dɔ gintan bɛ Kɛ jyɛn 'tɔgɔ la n'a bɛ Weele ko Olɛnpi farikolo-ɲɛnajɛw. A ɲinannama Dabɔra jumadon 2018 02 09. A gintan in labɛnni sagoya Dira Kore dɔ ma ko Tlebinkore n'o mɔgɔw y'a daga Sìgi u ka dugu dɔ la ko Pyewɔncang. Sàn naani kà Kɔ̀n ɲinan 'ɲɛ, 2014 sàn, a ɲɛnajɛ kelen in Labɛnna Risila fɛ n'o tùn bɛ Weele ko Soci ta, o Kɛra dugu min na o tɔgɔ ye min ye.\n2018 sàn ta in n'a kɔnɔko bɛ ɲɔgɔn na fo k'a Fɔ a To tèn. A gintanw kɛli ye jamana 92 Kafo ɲɔgɔn kan Pyewɔncang 'kɔnɔ. O jamanaw 'cɛ la, Fàrafinna niyɔrɔ tàlen dòn jamana dɔw fɛ i n'a fɔ Nizeriya ni Sudafrik, Nɛlsɔnn Mandela ka jamana kɔni.\nOlɛnpi bɛ na To 'sèn na tle 17 'kɔnɔ kà tlon caman Waleya. A ɲɛganko kɛta Taar'i Jɔ fo tlon 102 la ɲinan. A tlon dɔw ye marifaci ye, tɛrɛkuli, wolokili, o n'a ɲɔgɔnnaw.\nDamanako caman Poyira labɛnw koɲɛw 'kɔnɔ ɲinan. O damanakow bɛ 'tàli Kɛ a labɛnjamana ni a kɛrɛfɛ-jamana cɛgɛlɛya kɔrɔw kan.\nKà kɔrɔ, Kore ye 'jamana ye Azi gun kan min Dyagoya-farala kà Bɔ ɲɔgɔn na 1948 sàn na k'a Kɛ jamana fla ye: Tlebinkore ani Kɔrɔnnakore. A jamana fla ninnu bɛ kὲlɛ sìgi 'kɔnɔ kabi u ka mugukanw Sumana 1953 sàn na. U tɛ Bɛn. Komin Olɛnpi labɛnni Dira a tlebinkore ma ɲinan, a kɔrɔnnakaw ye 'laɲini Kɛ a tlebinnakaw fɛ k'u kà Jὲ kà Kɛ kelen ye a ɲɛnajɛ in hukumu 'kɔnɔ. U Bɛnn'o kan minkɛ, u ye jɔnjɔn kelen Tà u fla k'u ka ɲɛnajɛ Kɛ o 'tɔgɔ la. U y'a kululaɲɛnajɛ dɔw yɛrɛ Kɛ ɲɔgɔn fɛ i n'a fɔ jamana kelen ka mɔgɔ bɔlenw.\nA Kɛra 'sababu ye kà gɛrɛɲɔgɔnna-wale dɔw Ye Kore fla faamaw ni ɲɔgɔn 'cɛ. Kɔrɔnnakore jamanatigi, Kim Jɔng Unn, y'a ka fanga kankɔrɔ-sigi n'a yɛrɛ dɔgɔmuso Blà kà N'a kɛnɛ kan. O cidenkulu in Nàna ni bɛn laɲiniwale caman ye a fɛ kà Bɔ kɔrɔnnakore kà Лɛsin tlebinkore faamaw ma. Kim jɔng Unn ye cikan dɔ Ci tlebinkore ɲɛmaa ma min kɔnɔkuma ye ko sira bɛ o 'bolo kà Nà Bɔ ale ye kɔrɔnnakore. O ye 'ŋaniyajira ye mɔgɔ ʃi tùn ma Sìgi ni min ye jyɛn 'kɔnɔ u ni ɲɔgɔn cɛ gɛlɛyaw fɛ ani Kɔrɔnnakore yɛrɛ ka kelennabla fɛ jyɛnmɔgɔ fɛ.\nDamanako wɛrɛ min bɛ olɛnpiko la ɲinan o dɔ fana ye Risila bòlikɛlaw yamaruyali ye waati labanw na u k'u Sèndon Pyewɔncang ta in na. An b'a Fɔ ko Risila tùn Лankera kabini waati jan k'a Sènbɔ jyɛn farikolo-ɲɛnajɛ gintanw na k'a sababu Kɛ ale ka bòlikɛlaw ka ŋanaya tùn ye kùnmayɛlɛmananw tàli nɔ ye 'dogo la. 'Bɔ Kɛra o ko bɛnbali in kan sàn min na, u tùn Sènbɔra ko bɛɛ la. Nka u ka bòlikɛla minnu tɔgɔ ma Ye o kùnmayɛlɛmananta la kosɛbɛ, koretaa da Yɛlɛnna olu 'ɲɛ. O mɔgɔ nàlenw ka jɔnjɔn fana Kɛra Olɛnpi tɔgɔlajɔnjɔn ye k'u Bali a kɛli la u ka jamana jɔnjɔn 'jukɔrɔ. Risila olɛpiden nàlen Sera mɔgɔ 168 ɲɔgɔn ma o kɛlen.\nOlɛnpi fonɛnɛ farikolo-ɲɛnajɛ in kɛli sirilen bɛ waati cogoya dɔ kan n'o bɛ Weele ko "hiver" fransɛ la, o min ye waati dantigɛ dɔ ye a jamana ninnu kan. O waati in 'kɔnɔ, nɛnɛ bɛ Da fo ji bɛ Yɛlɛma kà Kɛ jimugu ye. Nɛnɛ jimugulama bɛ jigin i ko sanji fusufusu. A bɛ yɔrɔw Minɛ kà Kɛ jikuru dalen ye kà dugukolo Datugu. Yɔrɔ dɔw ta bɛ Kɛ kùlu mankanninw ye yɛrɛ. O ye Olɛnpi farikolo-ɲɛnajɛw kɛbaaw sago sɔrɔlen ye bari a ɲɛnajɛ fànba bɛ Kɛ o jimugu n'o jikuru fɛnsɛlen in san fɛ. N'a waatisugu in tɛ Kɛ jamana min na o 'sèn tɛ Olɛnpi labɛnni na. An y'a waati in Weele bamanankan ko "fonɛnɛ" bari a n'o bɛ 'tàli Kɛ ɲwaan na, n'o tɛ a waati in dàntigɛlen tɛ Mali 'kɔnɔ o min y'a To a 'tɔgɔ tɛ bamanankan na ka kɔrɔ n'a m'a tɔgɔ Karaba.\nBlàdon : 2018-02-10 Yɛlɛmako laban : 2018-02-24\nFogo yeko: 1148629 - Bì: 139 - Kalo in: 10219 - Лinan: 69832.\nFura Yeko: 1579 - Bì: 1 - Kalo in: 15 - Лinan: 96.


Muso mana jigin dɔrɔn:\nNi den bangera, hali sani aw ka a barajuru tigɛ, aw bɛ a da a ba kɔnɔbara kan. Ba kɔnɔbara bɛ funteni lase den ma, ani fana sin kasa bɛ don a nu na min bɛ a bila a da muganni na.\nNi den ninakilila ka ɲɛ, aw b’a laada fini sanuman dɔ kan.\nO bɛɛ la, ni den ma ninakili, aw bɛ fini sanuman dɔ meleke aw bolokɔni na k’a nu n’a da kɔnɔna saniya.\nO bɛɛ kɔfɛ, ni den m’a ninakili, aw b’aw da don a da la ka ji salasala sama ka bɔ a kan kɔnɔ walasa a bɛ ninakili sɔrɔ (sɛbɛn ɲɛ Mɔgɔ dɛmɛcogo ka ninakili sɔrɔ lajɛ).\nAw b’a kɛ cogo bɛɛ la, nɛnɛ kana den minɛ janko ni den ma se (ni den nana ka kɔn a wolodon ma).\nDen bangeyɔrɔ la, i b’a sɔrɔ barajuru ka bon, ani fana a ɲɛ ye bulama ye. Aw ka kan ka jɔ:\nSanga kunkuruni kɔfɛ, a bɛ misɛnya ani ka jɛya ka bɔ. O waati la, aw b’a siri ka ɲɛ, ni finimugu jalan sanuman dɔ ye walasa joli kana se ka bɔ. O kɔ, aw bɛ sɔrɔ k’a tigɛ i n’a fɔ a jiralen bɛ ja la cogo min na.\nA y’a janto nin na kosɛbɛ: Den barajuru ka kan ka tigɛ ni lamu kura kura ye.\nSani aw ka lamu dayɛlɛ, aw ka kan k’aw tɛgɛ ko ni safinɛ ye. Ni lamu tɛ aw bolokɔrɔ, aw bɛ barajuru tigɛ ni sizo tobilen ye. Barajuru ka kan ka tigɛ tuma bɛɛ k’a surunya barakun na.\nBarajuru tigɛyɔrɔ ni barakun cɛ man kan ka tɛmɛ santimɛtiri fila kan. Nin fɛnw kɛli nafa ka bon kosɛbɛ barisa a bɛ denyɛrɛni kisi tetanɔsibana ma.\nAw bɛ den barajuru saniya tuma bɛɛ, aw kana to a ka ɲigin. Aw b’aw tɛgɛ saniya tuma bɛɛ san’aw k’a maga barajuru la.\nNi joli jara den barajuru la k’a nɔgɔ kojugu, aw b’a jɔsi dɔɔni dɔɔni ni alikɔli ye walima “bleue de methylene”. Aw kana fura wɛrɛ foyi kɛ den barajuru la. Bɔgɔ ni nɔgɔ man ɲi a ma. U bɛ se ka tetanɔsibana bila den na k’a faga. (Sɛbɛn ɲɛ Tetanɔsi (Jaŋɔyin / nɛgɛtigɛbana) n’a kun lajɛ.)\nA ɲuman ye ka barajuru bila fiɲɛ na, o bɛ barajuru binni teliya. Den ka finiw falenfalenni tuma caman, o ka fisa ni bandi sirili ye a la; barisa bandi sirili bɛ se ka kɛ sababu ye ka nɛ don joli la. O la, barajuru ka kan ka kɔlɔsi walasa nɔgɔ ni gɔngɔn kana d’a la. Aw bɛ den kɔlɔsi a tabagaw ka fini nɔgɔlenw na. Barajuru mana nɔgɔ, a ka kan k’a jɔsi ni ji kalan ye ani alikɔli siɲɛ kelen tile kɔnɔ.\nN’aw bɛ kusi don den na, aw kan’a to a ka se barajuru ma. Ni barajuru walima a kɛrɛdaw bilen don, a bɛ nɛ bɔ walima a kasa bɛ bɔ, sɛbɛn ɲɛ Denyɛrɛni ka bana minnu bɛ mɔgɔ jɔrɔ, olu taamasiɲɛw filɛ lajɛ.\nDen barajuru bɛ bin a bangeni tile 5 ka taa tile 7 la. Ni barajuru binna, joli walima ji salasala dɔɔni bɛ se ka bɔ a la, o tɛ baasi ye. Nka ni basi ni nɛ bɛ bɔ kosɛbɛ, aw bɛ taa n’a ye dɔgɔtɔrɔso la.\nAw bɛ basi ni nɔgɔw ko ka bɔ den fari la ni fu magaman ye. O kɔ, aw b’a jɔsi janko ni nɛnɛ bɛ. Aw bɛ fini giriman don a la walasa nɛnɛ kan’a minɛ. (Aw b’aw janto a la, ka d’a kan nɛnɛ digi ka di denyɛrɛni na).\nDen man kan ka bila ji la sani a bara ka kɛnɛya (ka ta tile 5 fo ka se tile 8 ma). Tile segin kɔfɛ, den ka kan ka ko ni ji wɔlɔkɔlen ni safinɛ ye min man farin den fari ma.\nSinji dicogo denyɛrɛni ma\nNi barajuru tigɛra dɔrɔn, sinji ka kan ka di den ma; o bɛ tonso bɔli teliya, ka basibɔn bali.


Nin ye ɲɛgɛn dɔnbaa ŋana dɔ ye Masina | FASOKAN\nNin ye ɲɛgɛn dɔnbaa ŋana dɔ ye Masina\nPublié le 3 mai 2012 par fasokan\nƐntɛrinɛti yaalata bilakunba dɔ ye sen kan, ka se togodaw ni dugubaw tugu ɲɔgɔn na kunnafoniko ni kumaɲɔgɔnya sira kan, walasa ka togodala mɔgɔw seko n’u dɔnko labɔ kɛnɛ kan, k’u jira diɲɛ na. Kow tɛ kɛ dugubaw dɔrɔn kɔnɔ, seko ni dɔnko tigila mɔgɔw sigilen tɛ dugubaw dɔrɔn kɔnɔ, dɔnkotigiw bɛ togodaw fana na i n’a fɔ n y’a jira n ka nin kunnafoni in kɔnɔ cogo min na ka kɔrɔ.\nO dɔ ye nin lakɔliden in ta ye min bɛ kalanso 6 nan na Masina duguma lakɔliso dɔ la. Masina ni Segu cɛ ye Kilomètèrè 160 ye. Nin lakɔliden in b’a ka kalankɛ minɛnw san n’a sek oye ɲɛgɛn na. U ka dugula mɔgɔw mago b’a la kosɛbɛ ɲɛgɛnkow sira kan, janko minnu bɛ kɛ bitikidaw la ani pilakiw kan.\nNin y’o seereya dɔ ye bawo, a filɛ nin ye ka nin donsokɛ in ɲɛgɛn ɲɔgɔn kɛ ni biki ye karitɔn dɔ kan. Jain ye UNESCO ka poroze Nizɛri-Luwari ka ja dɔ ye walasa ka baji kɛrɛfɛ mɔgɔw ladɔnniya baji minɛko ɲuman na.\nN ni kamalennin in ye baro kɛ kosɛbɛ bawo, k’a ye ko a si bɛ hakɛ min na, ko a ye nin ɲɛgɛn kɛ, o balala n na kosɛbɛ janko togodala demisɛnnin na. Baro sen fɛ, a y’a jira n na k’a fɔ ko ɲɛgɛn ka di a ye kosɛbɛ, ko a bɛ fɛ ka kɛ ɲɛgɛnkɛla ye a ka kalan laban na.\nKa n ni kamalennin to baro la, a bɛnkɛ gɛrɛla an na. A ko y’a jira k’a fɔ ko kabini cɛnin in fitinin, ɲɛgɛnkow ka di a ye. Sisan, a bɛ warimisɛnninw sɔrɔ o baara in na.\nN y’a ɲini bɛnkɛ fɛ u k’u mago don a la kosɛbɛ, k’a dɛmɛ a ka kalan na, janko walasa a ka se ka kalan laban. U kana a to fɛn ka kɛ sababu ye k’a ka kalan tiɲɛ.\nUne réflexion au sujet de « Nin ye ɲɛgɛn dɔnbaa ŋana dɔ ye Masina »\nLe 19 mars 2012 à 22 h 37 min , Dianna a dit :\nO ye tìɲɛ ye- « dɔnkotigiw bɛ togodaw fana na. » N cè ka baara be Faransi. A ye physicien ye (o b’a wele cogo di bamanankan na?) A ko farafinw caman te a ka baara yòrò la bawo mògòsi te laboratoire kècogo dege u la. O tè ben! Ni Ala sonna, farafinw dama min be dɔnko baara kè be na caya sɔɔni


Musoyabanaw furakɛli la\nMusoya ka jijugubɔ ni a ŋɛɲɛni ani a tigi lafiyabaliya, olu sababu ye banaw ye, i n’a fɔ sopisi, leminanpo ani banakisɛ. Musoya saniyali ani a koli ni ji ni winɛgiri ye (musoya koli), o bɛ a caman ban. Fura kɛrɛnkɛrɛnnenw fana bɛ yen minnu kofɔlen don.\nWinɛgiri jɛman musoya koli kama\nAw bɛ dumunikɛkutu ɲɛ 2 walima a ɲɛ 3 winɛgiri jɛman kɛ ji litiri 1 na (ji min wulila walasa ka a banakisɛw faga). I n’a fɔ a ɲɛfɔlen don gafe ɲɛ Nɔgɔji jɛman bɔ (ji salasala walima nɛ min bɛ bɔ musoya fɛ) na cogo min, aw bɛ musoya ko siɲɛ 1 ka se siɲɛ 3 ma don o don fo dɔgɔkun 1, o kɔ aw bɛ a ko siɲɛ 1 don o don. A ka ca a la o bɛ musoya ka banakisɛw faga.\nMetoronidazɔli, Métronidazole tata ni a min bɛ don musoya la\n(Aw ye gafe ɲɛ Metoronidazɔli, Métronidazole lajɛ.)\nNin furaw bɛ kɛ ka sopisi ni musoyalabanakisɛw furakɛ. (ni ji ni winɛgiri ɲagaminen ma se ka aw mako ɲɛ, aw bɛ aw yɛrɛ furakɛ ni metoronidazɔli dɔrɔn ye.)\nNisitatini, Nystatine, walima Mikonazɔli, Miconazole, a kisɛ, a kɛrɛmu ani a kisɛ min bɛ don musoya la\n(gafe ɲɛ Nisitatini, Nystatine)\nMusoya ka bugubanaw fura.\nFurabilenni, Violet de gentiane\nKa safa (candidose) ani musoyabana furakɛ.\nPowidɔni iyode, Povidone iodée (walima Betadini, Bétadine)\nMusoyalabanakisɛw fura don.\nAw bɛ dumunikɛkutu ɲɛ 2 ta Powidɔni iyode na, ka o kɛ ji litiri 1 wulilen na. I n’a fɔ a ɲɛfɔlen don gafe ɲɛ Nɔgɔji jɛman bɔ (ji salasala walima nɛ min bɛ bɔ musoya fɛ) la, aw bɛ musoya ko siɲɛ 1 don o don fo tile 10 ka se tile 14 ma.\nPowidɔni iyode fana bɛ se ka kɛ ka foolo kunbɛn ni o ye a sɔrɔ kɔkɔwasa tɛ yen. Aw bɛ Powidɔni iyode toniko 1 kɛ ji litiri 1 na. Aw bɛ o wɛri ɲɛ 1 min dɔgɔkun o dɔgɔkun, aw si bɛɛ.


A jɛnsen na : 19/04/2021 - 18:21\nAlexeï Navalny, Russie fangasina, ka kiiri dɔ senfɛ, Moscou, février kalo tile 20, san 2021. AP - Alexander Zemlianichenko\n"Russie" fangasina Alexei nɔfɛ kow la halisa "USA ni Europe" tɔnba ye kangarigɛlɛn de da Russie marabaw ye kunu. Fangasina in banabagatɔ bɛ kaso la, a kɛlendon fana ka kɔngɔ muɲun dabɔ kabi waati damada dɔ. Nin bɛɛ de ye "USA ni Europe" tɔnba ka jɔrɔ kun ye.\n"USA" jamana ɲɛmaa Joe Biden ka kɔrɔ sigi dɔ, Jake Sullivan y'a fɔ k'a gɛlɛya, ko ni fɛn o fɛn ye Russie fangasina Alexei Navalny sɔrɔ kaso in kɔnɔ, ko mɔgɔ si tɛna jalaki ni Russie marabaw tɛ.\nWa u y'a perperelatigɛ fana ko ni ko ye Navalny sɔrɔ a ko tɛna bila tɛn abada. "USA ni Europe" tɔnba bɛ k'u sinsin a kan halibi ko Alexei Navalny ka labila kabɔ kasola, a ka se ka furakɛli ɲanama sɔrɔ. U y'u ka jɔrɔko fɔ fana, Navalny ka kɔgɔn muɲu n'a ka bana kana taga kɛ sababu ye, a nin ka to a la.\nSibiridon Joe Biden yɛrɛ kuma na ka fɔ k'o fɛn o fɛn bɛ ka kɛ Alexei la, fɛn wɛrɛ tɛ, tɔɲɔ kɔ. Russie ka lasigiden min bɛ "Londre", Angleterre jamana la, o y'a fɔ kunu sɔgɔma k'o cogosila ulu ka jamana marabaw tɛna a to Navlny ka sa kasola, ko nka yɛrɛ yira ni tɔgɔɲini kadi a ye.\nFangasina in kanubaw fana ma sɛgɛn wa u ma ɲina, arabadon nata u kɛlen bɛ ka wulikajɔba boloda k'a se k'u ka nisonkoya jira. O wilikajɔ bɛna kɛ kabɛn Russie jamana ɲɛmaa Vladmir Poutine ka ladala kumata ma wasadadenw ɲɛmaa.


Ni bana ye maakɔrɔ minɛ an fɛ, maakɔrɔ kɔni bana min kan ni saya ye, mɔgɔw bɛ o dɔn. Ni mɔgɔw sigira a la k'a fɔ de : bana nin digilen bɛ a la ni a y'a sɔrɔ : waati ka gɛlɛn dukɔnɔna nɔ, ikomi maaɲɔkɛnɛko tuma, balo tɛ, jamanajɛ ka gɛlɛn u bolo ... fɔlɔfɔlɔ u bɛ fura bɔ kosɛbɛ. U bɛ don dufakɛlaw kan, ka cɛn da, ka sarakaw bɔ, waasa saya bɛ se ka tɛntɛlu dɔɔnin, ka mabɔ a la, katugu dufakɛla dɔw bɛ se o la. U bɛ saraka kologɛlɛnbaw bɔ, k'a don banabaatɔ ka dlan da kɔrɔ ... Saraka dow bɛ kɛ bereke la yɛrɛ, sunsunbere la, k'a don a bolo, a k'a wuli k'a jɔ o la. N'a sera ka wuli k'a jɔ o la, a kɔni bɛ kɛ sa : a tɛ sa, a tɛ balo, a tɛ sa, a tɛ kunun, fɔ ni u kɔnɔ waati sera, u labɛnna kaban. O y'a sɔrɔ : ci jɔlen be balimasiraw ma, ikomi : a denmusocɛw ani a dɔgɔmusocɛw, ani a kɔrɔmusocɛw, ani a terisira kologɛlɛn minnu bɛ ... u bɛ ci bila olu ma, ko : 'Karisa man kɛnɛ'. Caman bɛ na bana ko rɔjɛ. Dɔw bɛ na ni syɛ ye, dɔw bɛ na ni wari ye, dɔw bɛ na ni seriɲɔ ye, k'o ka kɛ seri ye k'a di a ma. Ni u kɔni rɔbɛnna sa, k'a fɔ de : u bɛ se ka jama lajɛ, ni u kɔnɔ waati sera, u bɛ sarakafɛn ninnu ta ka bɔ dlan da kɔrɔ, wala ni sunsunbere don, u bɛ sunsusnbere minɛ, katugu a bɛ u kɔrɔ ten, u yɛrɛ y'a dɔn ko : a maanama tɛ. O kɔ sa, tile kelen, tile fila, a bɛ sa. Ni a sara don, u bɛ mara ka ji kalanya ka a ko fɔlɔ, k'a da ...\n2/ Annonce au chef de village et à la parenté. Envoi des messagers.\nGatigi bɛɛ bɛ lajɛ dugutigi bara, k'a kuma fɔ dugutigi ye. Dugutigi fana bɛ o kuma bila bɛɛ kɔrɔ ko : 'Karisa nana a fɔ n ye ko : karisa tun man kɛnɛ,, ko bana ɲa'n tɛ, ko : tɔw bɛ kɛ cogo min nɔ, a' ye a kɛ ten, maakɔrɔsu don.' Ɲanfɛnko fɛn o fɛn, min ka kan ni doko ye, dugutigi b'a fɔ ko : 'Do ka kasi! Min ka kan ni gwanko ye, min ka kan ni kɔmɔko ye, aw bɛɛ k'a sɛbɛko kɛ, aw kana kunntanko kɛ.' O kɔ fɛ, dugutigi b'a fɔ ko : 'Min ka gɛlɛn, o ye balimasiraw ye, ani sinjisiraw, ko : maa ka ci o bɛɛ la!' O tuma na fɛ, saannaci bɛ kɛ o cogo la. Cɛkɔrɔba min salen ye nin ye, a denmusow ni a mɔdenw, u furuboloma ye minnu ye so kɔnɔna nɔ, saannaci doni bɛ bila olu kan. Bɛɛ b'i cɛ siri, bɛɛ b'a fɔ de : 'Ne na mɔgo bila karisa la.' Dɔw bɛ sa, u bɛ se ka mɔgɔ duuru ta fɔ, ni u bɛ ɲɔgɔn kuntilenna na. Ni olu bɛɛ ɲɛnabɔra dugutigi bara, o tuma na fɛ, jama bɛ lajɛ saanbonda... Su bɛ du min kɔnɔ, jama bɛ taa a lajɛ yen ka ... ɲɛnajɛ fɛn o fɛn ka kan ka kɛ, k'o kɛ.\n3/ Sortie des fétiches.\nƝanfɛnko laada min waati maa se, o bɛ kɛ. Ni a ka kan ni gwanko ye, gwanw bɛ kasi, mango bɛ gɔsi. Musow ni denmisɛnw bɛ don so kɔno, gwanw bɛ kasi ka boli ka na don so kɔnɔ, ka don su fɛ, ka bɔ senya saba. Sani su ka don, u bɛ o sokɔnɔdon ko saba kɛ, wala sokɔnɔdon ko naani, wala duuru yɛrɛ, hakɛ kelen tɛ o la. N'u kɔni donna so kɔnɔ, u bɛ don su fɛ bon rɔ. U bɛ na basida ko saba kɛ dugu ma su kɔrɔ, ka o ta ka sɔrɔ ka bɔ.\n4/ Arrivée de lla parenté. Accueil.\nSaan nacilen bɛ yɔrɔ o yɔrɔ sa, u bɛɛ bɛ boli-boli ka na. Dɔw bɛ na mɔgɔ duuru, dɔw bɛ na mɔgɔ naani, dɔw bɛ na mɔgɔ wolonfila, dɔw bɛ na mɔgɔ fila. O kɔ, mɔgɔ kelen tɛ taa a la. Hali ni i dunannama don, n'i b'a fɛ ka taa bonyali kɛ a dakun na, n'i bɛnnen bɛ ni a ye, i bɛ dugulen dɔ wele k'a kɛ i filanan ye, katugu o ye laada ye an fɛ, ko : 'Cɛ kelen tɛ cɛ kelen saan fo. O man ɲi!' ... u bɛ na ni bonyalifɛn caman ye. Balimsiraw ni furusiraw ni sinjisiraw, u bɛ na ni wariw ye ko : 'Sudonfɛn'. Ni o y'a sɔrɔ : cɛkɔrɔba in denmuso dɔ furulen bɛ yɔrɔ dɔ rɔ, a denmusocɛ fɛn o fɛn, u bɛɛ bɛ na ni wari hakɛ dɔ ye. Laada kelen tɛ o la : dɔw b'a kɛ kɛmɛ ye, dɔw b'a kɛ kɛmɛ fila ye, dɔw b'a kɛ kɛmɛ ni bi duuru ye. U bɛ na ni o ye, k'o dantigɛ bɔ, ko : 'Karisa saan taara fɔ an fɛ, ko : maakɔrɔ ye an bila an ka na a sira fɛ, ko : kɛmɛ fila min filɛ nin ye, k'o ye buransaanfofɛn ye.' Denmusocɛ in ta bɛ dantigɛ ko : 'Dɔrɔmɛ tan ko : cɛbolofini ni musobolofini, k'o ye o ye.' a kɔni bɛ dantigɛ tan.\nNi a y'a sɔrɔ : se bɛ cɛkɔrɔba in somɔgɔw ye, syɛba ni donon, o bɛ kɛ ka denmusocɛw fana. Ba bɛ kɛ ka dɔw fana yɛrɛ. Ni se tɛ u ye don ? Dɔrɔmɛ tan, wala dɔrɔmɛ mugan ... u bɛ ta u ka wari la, ka o di denmusocɛw ma ko : 'U sennaseginfɛn ye o ye.' O ye fanalifɛn bisigi ye. A bɛɛ bɛ kɛ o cogo la.\n5/ Creusage de la tombe. Sarifice.\nDenmisɛnninw b'u cɛ siri ka kaburu soni, kaburu datigɛ waati la. Dukɔnɔmaaw ninnu bɛ ba bɔ, ka syɛ bɔ ko : 'Sɛlɛdatigɛbagan'. Maa min ye sɛlɛ datigɛbaa ye, o tigi bɛ taa ni syɛ ni ba ye ... Su dalen kun ka kan ka sin fan min fɛ, ni cɛ don, a kun bɛ sin kɛɲɛka fɛ. Sɛlɛɗatigɛbaa in bɛ munu sɛlɛ kunyanfan fɛ kɛɲɛkafɛlan nɔ, ka o sɔnnikɛkan fɔ, ka su dalen tɔgɔ fɔ ko : 'Karisa' ka maakɔrɔw fana tɔgɔ fɔ, ko : 'Karisa, i sɛlɛdatigɛsyɛ ye nin ye.' A ba jɔlen bɛ yan, a bɛ syɛ kan tigɛ. Ni syɛ kan tigɛra; u bɛ ba bin dugu ma fana, k'a fɔ de : 'Karisa! I sɛlɛdatigɛba ye nin ye. Ko : ka laharaso suma i ye! Ka sokolo suma i kɔ!' Ba fana bɛ kantigɛ. O ba ni o syɛ sa, o de ye baarakɛlaw ta ye. U bɛ di denmisɛnnin fila ma, wala saba ma, u ka olu ladla k'u tobi, k'u sigi... Hali ni u mɔna k'a sɔrɔ : su ma don, u bɛ sigi, u tɛ dun fɔlo.\n6/ Offrande d'une vache.\nNi o y'a sɔrɔ : se bɛ dukɔnɔmɔgɔ ninnu ye, u bɛ misi fana kɛ ka na o lase maakɔrɔw ma. Su bɛɛ ni a tigi don. Maakɔrɔ in salen, babonda min b'a rɔ, ni maa min ka kan ka kɛ o sutigi ye o babonda la, dukɔnɔmɔgɔw bɛ na misi lase o ma, k'a fɔ de : 'Misi filɛ! O ka faga karisa ye!' O fana bɛ o kuma bila jama kɔrɔ bonda la. Bɛɛ b'i fɛ fɔ o rɔ k'a fɔ de : 'Nin ka kan! U ye u la kɛta kɛ. Maa tɛ fɛn lamara ko n fa maa sa, n na nin faga. Nka a maa sa, ka fɛn min to i bolo, i man kan k'o kɛ ka maa jɛ. Ni i ye nin bɔ, ko a ka faa karisa ye, foli bɛ i ye.' Bɛɛ bɛ kuma fɔ o cogo la, ka o fɛnbɔla fo kosɛbɛ... Sutigi in sa, o bɛ senenkun dɔ, wala sigin maakɔrɔ dɔ wele, ka misi ko kan fɔ a ye. Nin tun bɛ kɛ fɔlɔ : jurujan dɔ bɛ misi la. Senenkun in bɛ taa ni juru kun ye bon rɔ, ka wa a don su dalen bolo, ko : 'Karisa! Ko : nin ka faa i ye!' Nka sisan, o tɛ kɛ bilen. Min bɛ kɛ : ni misi kan tigɛra; misi ku bɛ tigɛ ka taa don su dalen bolo ko : 'Karisa! U ko nin ka faga i ye, ko : ka laharoso suma i ye! Ka so tɔ kolo suma! So ka jɔ denmisɛnw kasikan na, a kana jɔ maakɔrɔ kasikan na!' Misi in fana kan tigɛlen bɛ to kɛnɛ ma yen. O bɛ sama ka don suma dɔrɔ. Ni a y'a sɔrɔ : tile b'a la, u bɛ kaara don da kunna. Misi fana, o wolo tɛ bɔ, fɔ su ka don.\n7/ Eloge funèbre. Offrandes.\nNi nin bɛɛ ɲɛnabɔra, ni cakɛlaw tigɛra, dɔ bɛ na a fɔ bonda maakɔrɔw ye ko : 'Cakɛlaw tilalen.' Ni a y'a sɔrɔ : tile gwanlen kosɛbɛ, dugutigi b'a fɔ ko : 'O tɛ baasi ye. Ni tile yɛlɛmana hakɛ rɔ, ko : su ka don.' O y'a sɔrɔ : ni su sara ka ban, muguko labɛn bɛ kɛ, mugu bɛ ci kosɛbɛ. Ni u kɔnɔ tuma sera, ni tile yɛlɛmana, u bɛ maa bila ko kura, ka taa dugutigi ɲininka. Dugutigi b'a fɔ ko : 'Hɔnhɔn, ko : su ka don.' O tuma na fɛ, u bɛ denmisɛnw wele, k'u ka su ta. U bɛ su ta, ka bɔ kɛnɛ kan, ka sujansa daminɛ. Sujansa fɛn fɔlɔ, o ye denw ta ye. Denw fɔlɔ ta jansa bɛ kɛ. Mɔgɔ ... i kɛra mɔgɔ tilennen ye wo, i ma kɛ mɔgɔ tilennen ye wo, i kɛra baarakɛla ye wo, i ma kɛ baarakɛla ye wo, i kɛra mɔgɔjugu ye wo, i ma kɛ mɔgɔjugu ye wo, ni i bɛ jansa, i de bɛ tanu ten, i tanukuma de bɛ fɔ i kunna, hali ni bɛn tɛ i ni maa cɛ ... Denw n'a maakɔrɔw bɛ na jansalifɛn di senenkun dɔ ma, wala maakɔrɔ hakili sigilen dɔ ma, min ye jansalikɛla ye, ko : 'Karisa filɛ nin ye, ko : kabini Ala ye anw da a ye den ni masaya rɔ, a ye anw dege k'an lamɔ, fo ka na an ɲɛnatigɛ, an ka muso sɔrɔ, ka denw sɔrɔ, an ma jigin a la. A y'a seko bɛɛ kɛ an ye diɲɛnatigɛ ta fan fɛ.Ni Ala sera a ma, fɛn tɛ an bolo, nka dalasi kɛmɛ filɛ, wala dalasi kɛmɛ fila filɛ, wala kɛmɛ ni bi duuru filɛ, o kɛra wari hakɛ fɛn o fɛn ye, ko : ' Karisa jansa ye o ye, ko : ka laharaso suma a ye!' Jansalikɛla b'i jɔ ka o kuma damadama dɔ fɔ, ka o wari fili su kɔ fɛ. Maa min salen ... o mɔdenw, u bɛ wari ta. Jansaliwari cayara cogo o cogo ye, maa wɛrɛ ta tɛ o ye, o ye mɔdenw ta ye. O tɛmɛnnen kɔ sa, dugutigi ta jansali bɛ di; o tɛmɛnnen kɔ, denmusow; o tɛmennen kɔ, terisiraw, o tɛmɛnnen kɔ, i maa o maa, n'i sago bɛ k'a tanu, hali n'a kɛ'n kɛra ka koɲumannin kelen kɛ i ye, i sago bɛ k'a tanu, i bɛ o kuma fɔ jama na ka o jansalifɛn di... Tanukuma caman bɛ fɔ yen, ka i jansa ni o wariw ye. Mɔdenw bɛ o wari ta ... o tɛmɛnnen kɔ ka bɔ yen, ni a y'a sɔrɔ : denw ye maa ja laminnenw ye kosɛbɛ, den kelen-kelen na bɛ na i sagon su la, u fa su la; ni cɛ don, i bɛ sagon ko saba kɛ, ni denmusoman don, i bɛ sagon ko naani kɛ. O ye taamasyɛn ye : o b'a jira k'a fɔ de : a denw de ye nin ye, katugu maa kɔrɔkɛ den tɛ sagon i la, i dɔgɔkɛ den tɛ sagon i la, i teri den tɛ sagon i la. I yɛrɛ kulusijala ... o de bɛ sagon i la. O bɛ kɛ taamasyɛn ye bɛɛ ɲɛ na. Ni o y'a sɔrɔ : denw, u ja lagɛlɛya'n tɛ kosɛbɛ, u bɛ ncɔcikɔrɔ dɔ bɔ, mɔgɔ fila. Dɔ b'a jɔ su fan dɔ fɛ, dɔ b'a jɔ su fan dɔ fɛ. U bɛ o don ɲɔgɔn bolo. Dɔ b'a turu a kɔrɔla rɔ ko : 'Karisa! I den o den, min bɛ balo sa wo, min tɛ balo sa wo, ko : aw bɛɛ ta kala ye nin ye', ka o sagon ko saba a la, o sabanan k'o fili a kɔ fɛ.\n8/ Inhumation. Repas de la chèvre.\nO tuma na fɛ, u b'a fɔ mɔgɔw ye, k'u ka su ta. Su bɛ ta, ka taa su don. Ni u sera kaburu la, sani su ka don, mugu bɛ ci kaburu kɔnɔna nɔ fɔlɔ, ka kaburu kɔnɔna jeni. A! N tɛ kɔrɔ dɔn o la ... O kɔ fɛ sa, su bɛ don. Ni su donna, basiko laada minnu ka kan ka kɛ, gwanko wo, kɔmɔko wo, doko wo, nin bɛɛ laada bɛ kɛ kɔ kan yen sa. Ni su bɔra kɔ kan ka ban, basi tɛ don so blen. Ni sɛlɛ da tugura ka ban, u bɛ mugu ci. Ni mugu cira, n ye sɛlɛdatigɛba min fɔ, o mɔlen sa. A bɛ fɔ ko : dunan o dunan, k'u kana taa so, ko : basogo mɔlen bɛ yan. A bɛ kofɔ bɛɛ ye, dogolifɛn tɛ. Nka, maloya fɛ, maa caman tɛ sɔn ka gɛrɛ. Mɔgɔ dama dɔ bɛ taa a dun.\n9/ Remerciements chez le chef. Répartition de la viande de vache.\nO kɔ fɛ sa, a bɛ fɔ ko : bɛɛ ka don so, ko : bɛɛ ka sin dugutigi bara la. Suko kuma bɛ taa fɔ yen. Sutigi b'a fɔ dugutigi ye k'a fɔ de : 'I ye an lajɛ nin waati masuma, ko : karisa ni rɔtiɲɛna. Saan bilara ka taa yɔrɔ o yɔrɔ, bɛɛ y'i seko kɛ. Maa si m'i jɔ maa si kɔ. An tilalen ye o ye.' Dugutigi bɛ jama bɛɛ fo. Maa o maa nana, dugutigi bɛ bɛɛ fo, ko : nin bɛnna a ma, ka diya a ye.' U bɛ bɔ dugutigi bara tuma min na, o y'a sɔrɔ : misi wolo bɔra ka ban; katugu ni su bɛ ta, dɔw bɛ to so kɔnɔ, ka misi wolo bɔ. U bɛ taa sogo in tila-tila. Dugu o dugu, ni a ye maa bila ka na, nin bɛɛ bonya bɛ sogo rɔ. Sogo dɔ bɛ di nin bɛɛ ma. Nka, bɛɛ bɛ taa di ka ɲimi sira, katugu a bɛ fɔ ten : 'Ka bɔ ni saansogo ye yɔrɔ wɛrɛ, ka taa don dugu wɛrɛ, ko : o tɛ kɛ!' Ni aw bɔra a la dugu so da la, aw bɛ sogo in tasuma tugu, ka sogo in jeni k'a ɲimi. Aw tɛ don so kɔnɔ. Nka, o tɛ an ni Falajɛkaw cɛ. Ni a ka di i ye, i b'a jeni k'a ɲimi, ni a ka di i ye, i bɛ taa n'a ye i la so, katugu o de ye badenya ye ... O bɛɛ tɛmɛnnen kɔ sa, dunan bɛ labilali ɲini k'a fɔ de, k'u bɛ taa. Labilali ka kan ka di dunan fɛn o fɛn na, labilali bɛ di u bɛɛ ma, bɛɛ ka taa. O y'a sɔrɔ su in salen baara waati la, mɔdenw fana, u bɛ fura kari ka yɛlɛn o balan, ka boli, ka fura bila u senw cɛ ... u camanba, ka don so kɔno, ka olu furaw ton-ton ɲɔgɔn kan saanbonda, ko : an na sow. O ye tulonkɛkuma ye. Laada don, nka tulonkɛkuma don. Ba kelen bɛ di mɔdenw ma. Olu fana bɛ taa o kan tigɛ k'o tobi k'o dun.\n10/ Offrandes aux fils du défunt. Réjouissances nocturnes.\nO bɛɛ tɛmɛnnen kɔ, ɲɛnajɛ bɛ daminɛ saanbonda. Su fila, wala su saba, wala su naani, wala dɔgɔkun kelen yɛrɛ. Ni ɲɛnajɛ daminana, o kɛra cɛbilencɛ ye wo, o kɛra ngusunfɔla ye wo, o kɛra cibaraninfɔ ye wo, o ɲɛnajɛ kɔni bɛ kɛ. Maa si tɛ i jɔ maa si kɔ fɛ o la. I ka kan ni bonyalifɛn min ye, wari min ye, k'o di, i b'o di. Cɛkɔrɔba in denw, ni a y'a sɔrɔ : maasɛbɛ kelen bɛ a la, wala maasɛbɛ fila, wala a bɛɛ bɛ kɛ maasɛbɛ ye yɛrɛ; o fana ta terisiraw, jigimaasiraw, u fana bɛ wari hakɛ dɔ bɔ, a kɛra dɔrɔmɛ mugan ye wa, a kɛra bi saba ye wa, a kɛra dɔrɔmɛ tan ye wa, k'o kan fɔ jama ye k'a fɔ de : 'Kabi an denmisɛnnin ka na bila sisan na, ne ni karisa de ye ɲɔgɔn nɔfɛtaama. Ni an masa banna, an fa banna ... dɔrɔmɛ mugan filɛ, o ye karisa nimasaraka ye.' Den sɛbɛ dɔw bɛ kɛmɛ naani sɔrɔ o rɔ. Dɔw bɛ kɛmɛ fila sɔrɔ o rɔ. Nka i bɛ taa den dɔ sɔrɔ sa, min ni mɔgɔ tɛ ɲɔgɔn fɛ, o ni mɔgɔ tɛ bɛn. A ! Hali ni i ye cɛkɔrɔba nin den ye, den tɔw, u bɛ wari sɔrɔ nimasaraka ko rɔ, nka i ta man ca ... O fana ye laada ye. O ɲɛnajɛ bɛ kɛ sa, ikomi bi ye jumasu ye cogo min, ni su salen bɛ ntɛnɛndon, wala n'a salen bɛ taratadon, wala n'a salen bɛ kunuwo araba, bi juma in sa, kuma bɛ fɔ jama ye k'a fɔ de : sini ye juma ye, an ka maaw fo saanbonda bi. Baro ka dabila bi ta kan. Ni bi su in natɛmɛnnan sini, o ye sibiri su ye. O tɛ baro dabiladon ye, ko caman .... juma su ani ntɛnɛn su ani tarata su, ani kari su, o bɔɲɔɔnko kojugu ɲɔgɔnye bɛ dabila olu kan. N'o tɛ, alamisa su wo, araba su wo, sibiri su wo, ni kojugu nasira don, a tɛ dabila o kan. Ni a dabilara o kan, a bɛ fɔ ko : a na dafa fila. O fana ye laada ye an fɛ.\n11/ Divination posthume. Sacrifice réparatoire.\nO bɛɛ lajɛlen kɔ sa, dukɔnɔmaaw bɛ ɲɔgɔn najɛ k'a fɔ de : 'Ni karisa sara, ko kura ... a bɛ ko tiɲɛ, kɔrɔlen tɛ ko tiɲɛ.' O tuma na fɛ, saan dufakɛko, lajɛli bɛ kɛ o la, ka saandufakɛko ɲɛnabɔ. Cɛ fila ni muso kelen, u fana bɛ bila dugu dɔ rɔ. Cɛ fila wɛrɛ ni muso kelen, u fana bɛ bila dugu dɔ rɔ. Ɲɔkisɛ bɛ kɛ foroko la, k'o dasiri. Foroko, o bɛ dulon i numanfɛla la bada; fɔ k'i se o dugu rɔ.Kininbolo tɛ maga a la, numanbolo kɔ. Su kotɔ, filen dɔ bɛ biri a kunkolo la. O ye laada ye. A kɔrɔ dɔ ye : mɔgɔ caman, n'i ye su ɲɛ ye, i bɛ siran, nka filen in, ni dufakɛlaw bɛ taa, filen in fana bɛ don muso dɔ bolo, npogotinin dɔ bolo, o fana bɛ filen in mina a numan na, fɔ u bɛ taa dugu min nɔ, kininbolo tɛ maga a la. Ɲɔkisɛ min ye foroko rɔ, ani filen in, o ye saandufakɛsara ye. Sara wɛrɛ tɛ a la. I cilen bɛ dugu min nɔ, bɛɛ bɛ taa o dugu rɔ ka wa i dantigɛ o saandufakɛla ye. Saandufakɛla man ca, mɔgɔ kelen-kelen don. Kelen bɛ Falajɛ yan, kelen bɛ Ntegedo. Ne tɛ a maa wɛrɛ ko dɔn. U bɛ taa a fɔ ko : 'Maakɔrɔw ye an bila ko : karisa rɔtiɲɛna ... ko kura, o de bɛ ko tiɲɛ, kɔrɔlen tɛ ko tiɲɛ, ko : an ka se i ma, i ka a kɔ filɛ, min maa bɔ a rɔ, i kana o dogo an na.' O saandufakɛ, o fana tɛ kɛ gansan. O tɛ kɛ don wɛrɛw lɔ, fɔ gejuma ani kari ani ntɛnɛn. O dufakɛlaba ko : 'Nin tɛ baasi ye, k'i maa ko o ko kalan, k'i t'a kalan i kelen ye, k'i b'a kalan maamagoɲa de kama.' O tuma na fɛ, a bɛ na cɛn bin dugu ma, ni a y'a sɔrɔ : cɛnda don; ni a y'a sɔrɔ : faraninsigi don, a bɛ na faranin sigi. Ni a y'a sɔrɔ : kolonnin don, a bɛ na kolonnin sigi. Maakɔrɔ bɛ a ntalen da ten ko : 'Maa si sa kalanntan tɛ.' O tuma na fɛ, a y'a kalan cogo min, ni a ye min ye o saandufa rɔ, ni a y'a sɔrɔ : mɔgɔ salen in, ko dɔ bɛ a ni a somɔgɔw dɔ cɛ, u b'a fɔ de : 'Wa! Nin kara masuma de bɛ : baganko kɔrɔfɔ bɛ a ni karisa cɛ, wala kɔrɔfɔ gɛlɛn bɛ a ni a muso dɔ cɛ, Suw ye a mina. O kɛra nasira fɛn o fɛn ye sa, dufakɛla in b'o fɔ : o kara de bɛ yan, o ka dilan.' Nka dɔw bɛ kɛ yɛrɛ : i maa o maa ni i si ye mɔdentigiya sɔrɔ, dufakɛla b'a fɔ ko : 'N ma kara ye, n ma nari ye, n ma fɛn wɛrɛ ye ko : Ala min y'a da, ko : Ala kelen y'a ta.' Dɔw b'a fɔ ten ... Dufakɛlayɔrɔ dɔ in fana, a maa min ye a ta rɔ, a b'o fɔ. Ni u kurumankɔra ka na, u bɛ maaw lajɛ. Dɔw fɔlɔ b'a ta dantigɛ kɛ. O kɔ fɛ, dɔw b'a ta dantigɛ kɛ. Ko caman, dufakɛlaw de tɛ ɲɔgɔn nabila. Dɔw maa u ta fɔ, dɔw fana k'a ta fɔ, u b'a fɔ ko : 'U bɛɛ bɔlen maa kelen da', k'a sɔrɔ : hali u ma taa dugu kelen. Ni kara b'a rɔ, ni o ɲɛdɔnbaa bɛ du kɔnɔ, a b'a fɔ ko : 'Ne dɔn'n bɛ ale nin nɔ; a don wo, a tɛ wo, ne tɛ o dɔn, n'o tɛ, ne dɔn'n bɛ ɛe nin nɔ. O fɔcogo kɛra tan, o kɛcogo kɛra tan'. O b'o ɲɛfɔ. U b'a fɔ : 'Wa! O tɛ kojugu ye. Ntɛnɛn natɔ, wala kari natɔ, an ka a kan fɔ dugutigi ye, an na bɔ ka a kɔ sɔnni kɛ.' Ni kɔsɔnni in don sera, gatigi fɛn o fɛn, ni woro kelen se b'i ye, i b'o bɔ. Ni syɛ kelen se b'i ye, a bɛ bɔ ni o ye. Nka, o ye : bɛɛ sigilen b'a rɔ k'a fɔ de : nin kara ka bon kosɛbɛ. Fɛn caman bɔ bɛ kɛ o rɔ. N'o tɛ, n ye ntalen da maakɔrɔ min nɔ, karaba tɛ o rɔ. N'aw bɔra kɔsɔnni kɛ in na, ni a y'a sɔrɔ : dufakɛlaw ka fɔlenw ma kɛ kelen ye, ji bɛ bɔn fɔlɔ. Ni ji bɔnna, maakɔrɔ b'a fɔ kɔ kan yen ko : sɔnnikɛla ka syɛmisɛn dɔ mina, k'u ka ɲininkali kɛ syɛkaman na fɔlɔ. Sɔnnikɛla bɛ syɛmisɛn dɔ mina ka maa salen tɔgɔ fɔ, k'a fɔ de ko : 'Karisa! I de sara, i kɔdufa kɛra. Dufakɛlaw ye min don an bolo, ko : 'Nin de bɛ e ni karisa cɛ, n kɔni tɛ a dɔn, nka maakɔrɔw ye an dege o la, ni o yɛrɛ ye i sasira ye tigitigi, ne mana nin syɛ fili, syɛ ka kɛ ba ni kɛɲɛka, wala syɛ ka bin ka a kun sin ne ma, syɛ ka sa ka a kun sinnen to ne ma.' Syɛ bɛ kantigɛ ka syɛ fili. Ni syɛ y'a pipi ka na bin ka sa. A kun ma sin sɔnnikɛla ma, u b'a fɔ ko : 'O tɛ'. U b'a sɛgɛsɛgɛ o cogo la. Ni kara ka ca, u b'a sɛgɛsɛgɛ. Ni syɛ y'a bin k'a kun sin sɔnnikɛla ma, u b'a fɔ ko : 'Nin don.' U bɛ kuru ka syɛ wɛrɛ faa, k'a fɔ ko : o ka kɛ o cogo la. O fana b'a bin o cogo la k'a kun sin sɔnnikɛla ma. U bɛ segin ka syɛ wɛrɛ faa, k'a sɛgɛsɛgɛ, fɔ siɲɛ saba ɲɔgɔn. Ni o banna, u bɛ woro ci, siɲɛ saba ɲɔgɔn. Ni o bɛɛ taara sira kelen fɛ, u bɛ sɔnni kɛ o kan, ka o kara ban ko : 'Ka so tɔ kolo suma, ko so ka jɔ denmisɛn kasikan na, o kana jɔ maakɔrɔ kasikan na.' Ni a y'a sɔrɔ : maakɔrɔba nin, n ye ntalen da min na, ni o ɲɔgɔn don, lajɛlibatɛ kɛ o la. Maakɔrɔ fila bɛ ɲɔgɔn ye so kɔnɔna nɔ, ka syɛ kelen mina, ka suw sɔn, k'o ka so tɔ kolo suma... Saandufakɛ bɛ kɛ o cogo la : kara min don, k'o sɛgɛsɛgɛ, janko a kana kɛ balan wɛrɛ ye so kɔnɔna nɔ, ka o dilali kɛ ka o ɲa koɲuman. Nka, maaw ta ye la, a kara dɔw dilali bɛ o ɲa, dɔw dilali tɛ o ɲa. Dɔw ye basiko sugu dɔw ye, ni misi ma bɔ k'o sɔnni kɛ, o tɛ ban. Hali ni misi bɔra k'o sɔnni kɛ fana, ni o ma fɔ o ɲɛ fɛ, o kɛra cogo min, ni a ma fɔ o cogo la, o kara tɛ sin ka ban. O sabu fɛ, dɔw ta du bɛ ci bugɔbugɔ ! Nka o mɔgɔ man ca bilen. Ko caman yɛrɛ, n ye ntalen da maakɔrɔ min na, ko caman maakɔrɔw, u ta ye : 'Ala min y'a da, o y'i ta'. (Maakɔrɔw ta saya laada, ni si janfara, laada o laada bɛ o la, o laada fɔlen ye nin ye...)\nFunérailles d'une vieille\nLaada dɔw bɛ musokɔrɔba ta la, minnu tɛ cɛkɔrɔba ta la, minnu bɛ faranfasi dɔɔnin ... Musokɔrɔba in salen, dugutigi bɛ nin gɛlɛya kosɛbɛ ko : 'Maa ka bila somaaw nɔ fɛ.' O y'a sɔrɔ : bana ko in kɛlen, bana ko in ci fɔlen, u ye maa bila ka na bana ko in lajɛ. Ni maa taara somaaw nɔ fɛ, ni a y'a sɔrɔ : maa jɔlen bɛ musokɔrɔba in kɔ a ka du kɔnɔ yen, u bɛ ba bɔ, ka fini kɛ, ka wari kɛ, ka mugu kɛ. A dɔgɔnin sa wo, a kɔrɔkɛ den wo, a dɔgɔkɛ den wo, u bɛ na ni olu ye, ka na u lase saanbonda yen. Jama lajɛra cɛkɔrɔba nin saanbonda cogo min, jama bɛ lajɛ a fana saanbonda ten, ka na o lase jama ma yen, ka muma lase sutigi ma ko : somaaw nalen, ka somaaw bolofɛnw fɔ. U bɛ foli kɛ kosɛbɛ, ko : 'U ye u se kɛ.' u y'a dɔn : musokɔrɔba in bɔra du kɔnɔ, kabi u ye musokɔrɔba in sɔrɔ karisakaw la waati min na, ka na bila sisan na, jiginna tɛ u ni ɲɔgɔn cɛ, foyi tɛ u ni ɲɔgɔn cɛ ni bonyali dɛmɛdɛmɛ tɛ... Nka, ko kura de bɛ ko tiɲɛ, kɔrɔlen tɛ a tiɲɛ. U b'a fɔ dunanyatigi ye ten 'Karisa! A fɔ i la dunanw ye, u ka don. Karisa su filɛ o ye so kɔnɔ, u k'a rɔjɛ, muruda maa kɛ a la, tamada maa kɛ a la, u k'o dɔn.' Kuma don sa. A bɛ fɔ, nka u tɛ sɔn ka don k'a rɔjɛ, katugu furu bɛ bɛ i ni maa o maa cɛ, faali t'a cɛ. Jatigikɛ bɛ o kuma lase dunan nalenw ma. U b'a fɔ ko : 'O tɛ kojugu ye ko : u jo bɛ k'a fɔ, ko : kɔrɔlen ko don, ko nka bi ma karisa bila yan, ka den sɔrɔ, ka mɔden sɔrɔ, kɛlɛjugu ma don a ni maa cɛ janko ka se faali ma. Ni i taadon dugu jɛra Ala fɛ, o de bɛ kɛ. I ta ji maa sigi ta rɔ don o don, o de bɛ gwan. Ni Ala y'a dungɔ don a la, an tɛ a rɔjɛ, maa nɔ tɛ a la.' U b'a fɔ ko : 'O ye tiɲɛ ye.' Min ni min kɛ̀n bɛ su ye fana : sɛlɛdatigɛbagan don wa, misi faali don wa, fɛn o fɛn don, ni denw buga o kɛ, wala ni a cɛ bɛ balo, ni o cɛ buga o kɛ, o fana bɛ o bɛɛ lajɛlen ɲɛfɔ somaaw ye ko : 'Musosudon koɲuman ko : o bɛ dɔ wɛrɛ sɔrɔ diya.' Somaaw bɛ foli kɛ o bonya na kosɛbɛ. Ni kaburu banna, ni denw bɛ sagon ba su la, u bɛ sagon ko naani kɛ ... Jansali bɛ kɛ .... Mugu fana bɛ ci kaburu kɔnɔ, yanni su ka don ... Musokɔrɔba don wo, musomisɛnnin don wo, i bɛ da i numanbolo kan, ka i kun sin bayanfan k'i ɲɛsin tilebi fɛ.\nVeuvage : firiya\nNi musocɛ sara, muso ta firiya, a ko bɛ kɛ cogo min, ni cɛ fana muso sara, o firiya ko bɛ kɛ cogo min, kɛcogo tɛ kelen ye. Ni a y'a sɔrɔ cɛkɔrɔba in salen, a sara yɔrɔ min, ni muso b'a fɛ; muso fana min bɛ ni o cɛ salenkɔrɔ don, o bɛ n'i mago don muso in na joona. Fini minnu b'a la, a b'a finiw bila, a bɛ basiya siri. Basiya, o ye an ka fini ɲɛgɛnnen dɔ ye. Muso bɛ o siri, ka finijɛ dɔ meleke a kun na. Muso in bɛ sigi cɛ in su kɛrɛ fɛ. Ni basiw bɛ don so waati min na, muso min cɛ salen ka kɔrɔ ni o b'a mago don a la, maaw bɛ kuma ni o ye, o b'a bolo mina ka taa so wɛrɛ kɔnɔ. Muso in kelen tɛ to dan na bada. Ni basiw kɔ donna ka taa, u bɛ kuru a kɔ ka na a sigi cɛ kɛrɛ fɛ. A sigilen cɛ kɛrɛ fɛ tuma bɛɛ. A bɛ cɛ fari dogi-dogi, k'a bolow kuru k'a foni, k'a senw dogi-dogi, janko fasa kana ja. Muso in bɛ o bɛɛ kɛ, kabi cɛ in ni bira waati min na. Muso in bɛ i makun kabi o waati, a tɛ kuma bada! Fɔ ko min b'a rɔ, ni o ka gɛlɛn kosɛbɛ, ni o tɛ se ka ɲɛnabɔ fɔ muso in ka ɲininka. U b'a fɔ ko : 'Nin ɲɛfɔ!' A bɛ o fɔ ni daɲa dama dɔ ye, a b'a makun. Muso in tɛ kuma bada! A tɛ dumuni kɛ fana. Serinin ... sa k'a cɛ su don, a bɛ dɔɔnin min o la ten. Muso in tɛ kuma. Ikomi saan bɛ ci badensira minnu na, ni o musow kulora ka don so kɔnɔ, ka don su fɛ, ni u makunna tuma min, cɛ in muso min bɛ firiya rɔ, a bɛ kasikan dama dɔ kɛ ka olu jaabi, a b'a makun a nɔ na. Muso in makunnen don fɔ a cɛ su ka don ... Ni cɛ su donna sa, a bɛ kuma, nka maa bɛ to a da fɛ kudayi! A bɛ si cɛ sidlan kan. Ni cɛ in tun bɛ sira min, siranpɛtɛ bɛ a bolo tuma bɛɛ. Sira tɛ ban o rɔ. Mɔgɔw bɛ u mago don a la, ka sira kɛ o rɔ. Cɛ in ka warawara don wa, ku don wa, o bɛ muso bolo kudayi! Fɔ labilali ka di a ma o rɔ waati min, o bɛ a bolo. A kelen tɛ taama fana. Ni saya waati janfara, ni mɔgɔ tɛ se ka to a kɔrɔ, k'a mago don a la, u b'a fɔ a ye ko : a ka cɛkala kurunnin kelen kari (o tuma, gaarijɛ bɛ meleke a kun na) ka o sɔɔri gaari lɔ a kun na, wala k'o sɔɔri jala lɔ, jala min sirilen a la.. O ye a seere ye. N'o tɛ, a kelen tɛ taama; sani a ka di cɛ wɛrɛ ma. O ye kudayi ye yɛrɛ.\nCɛ in saya, kari fɔlɔ sa, maakɔrɔw b'a fɔ ko : 'A ka taa kɔrɔtaa ko fɔlɔ la.' Kɔrɔtaa in sa, laada caman bɛ yen sa, maa wɛrɛ tɛ min dɔn. Cɛ yɛrɛ t'a dɔn sa. Musow de b'a dɔn. Muso fana bɛɛ t'a dɔn. Muso min cɛ salen ka tɛmɛn, o de b'a dɔn. Ni kɔrɔtaa in bɛ kɛ waati min na, u bɛ nɛgɛ magosi. I maa o maa, ni i muso fɔlɔ sa'n tɛ, hali n'i ye cɛkɔrɔba ye, i b'i ɲɛmadogo. O ko kɛbaa ye : muso min cɛ salen ka tɛmɛn. Cɛ min fana muso salen, i fana ta tɛ o rɔ. I tɛ taa dɛ! Nka i tɛ don bon nɔ. N'o tɛ, ni i muso sa'n tɛ fɔlɔ, ni i ye u taatɔ ye kɔ rɔ, a bɛ fɔ ko : I muso fɔlɔ bɛ sà. I muso min fana, n'i cɛ sa'n tɛ, ni i ye u taatɔ ye, a bɛ fɔ fana, k'i cɛ fɔlɔ bɛ sa... Laada dɔ bɛ yen, n ye o ɲɛdɔn, nka a kɛkun ye min ye, n tɛ o dɔn. Cɛ in salen, sɛgɛ min bɛ kɛ ka cɛ su ko, ani fu min bɛ kɛ k'a ko, kɔrɔtaa ko fɔlɔ don, o sɛgɛ ni o fu bɛ kɛ k'a muso ko... U b'a fɔ cogo min, laadajugu caman minnu tun bɛ a rɔ, u dabilalen, katugu muso cɛ salen an fɛ, sani maakɔrɔ ka sigi ka ji bɔn, k'a di cɛ ma, hali denmisɛnnin ... i tɛ se ka sagon a sen na, janko ka tɛmɛn cɛ wɛrɛ fɛ ... a tɛ se ka kɛ... Laada caman tun bɛ o rɔ fɔlɔ, u dabilalen, nka hali bi, a bɛ o cogo la, ni cɛ min bɛ i yɛrɛ kala ma, muso o muso cɛ salen, a ɲana cogo o cogo ye, i tɛ a filɛ muso ye. O laada ye musow ta laada fan ye. Ni a y'a sɔrɔ : musokɔrɔba don, ni a cɛ bɛ du kɔnɔ yen, ni musokɔrɔba in ni bira, cɛkɔrɔba dɔ bɛ na i mago don cɛ in na, k'a bɔ a ka du kɔnɔ, ka taa ni a ye kɛrɛnkɛrɛn fɛ yɔrɔ wɛrɛ lɔ, k'a bɔ muso su kɔrɔ. O bɛ taa a mara so dɔ kɔnɔ yen. O fana tɛ kuma bada, sani muso su ka don. Ni kogɛlɛnba dɔ tɛ fewu-fewu, a fana tɛ kuma. A yɛrɛ fana tɛ sɔn ka dumuni kɛ, nka o firiya laadaw man ca iko musow taw. Cɛ dɔ b'a rɔ, ni muso su donna sa, u bɛ fɔlɔ ka kulusijɛ don, ka dulɔkijɛ don, ka fugulanjɛ don, nka o firiyako da man bon, laada tɛ o la iko muso ta.\nFunérailles des jeunes gens\nDenmisɛn saya, laadaba tɛ o la an fɛ, katugu o ye hinɛko ye, a ye jabɔko ye. Ni bana ye kamalen dɔ sɔrɔ, dukɔnɔmaaw kɔni, u ja bɔtɔ do? U b'u seko kɛ ka bana in fura kɛ. N'u y'a ye sa k'a fɔ de ko : 'Fura tɛ a ɲa', u bɛɛ ja wulilen don sa. Ni a ni bira, n y'a fɔ cogo min, lajɛli bɛ kɛ dugutigi yɔrɔ k'a kuma fɔ. Dugutigi b'a fɔ ko : 'U ka cakɛlaw labɔ ka taa cakɛ la'. O kɛra su fɛ wa, o kɛra tile fɛ wa, cakɛlaw bɛ bɔ o yɔrɔ kelen ka taa kaburu soni. Ka sin ka saannacilaw bila yɔrɔ kelen parawu ka taa, o tɛ kɛ o rɔ, katugu jabɔko don, hinɛko don fana... sɛlɛdatigɛbaganko in, o bɛ kɛ o fana nɔ. I sɛlɛ tɛ datigɛ ba kɔ. Ni bako se bɛ i kɔmɔgɔw ye, ba bɛ bɔ, syɛ bɛ bɔ, ni o se tɛ u ye, syɛ bɛ bɔ. Nka sisan, cogo caman na sa, hinɛko don, makariko don, miiriko don. Ba tɛ bɔ bilen, katugu ni o ba bɔra, sogodun ka gɛlɛn mɔgɔw fɛ, katugu ba faakun, bɛɛ y'o dɔn. Ba tɛ bɔ, u bɛ syɛ kelen bɔ k'a kɛ o ye. Ni kaburusoninaw tilara, jansali t'a rɔ. Foyi t'a rɔ. Hali ni a kɛra su bilen dugutila, dugujɛ tɛ makɔnɔ o rɔ. O fana kamalen in, ni muso bɛ a fɛ, muso in tɛ sigi su kɛrɛ fɛ tigitigi. O tɛ kɛ. U yɛrɛ b'a mabɔ su la sa, katugu n'a sigira a cɛ su kɛrɛ fɛ, makarikoba don fɔ k'a dama tɛmɛn. A kɔni laada minnu bɛ maakɔrɔw ta rɔ, u bɛ o fanan na. A tɛ kuma, a bɛ don firiya rɔ o cogo rɔ. A fana bɛ basiya siri. Ni a cɛ sara, n'a sigira a kɛrɛ fɛ dɔɔnin, maaw b'a lawuli ka taa ni a ye ka bɔ cɛ su kɔrɔ. Ni kaburusoninaw tilara, hali ni o kɛra su bilen dugutila, dugutigi b'a fɔ ko : 'Su ka don'. Hali ni o kɛra su fɛ, hali ni o kɛra sɔgɔmada joona fɛ, su bɛ don, katugu : ka o su mara maaw kɔrɔ : dukɔnɔmɔgɔw, janko musow, janko a jigimɔgɔw wala a terisiraw, o ye hinɛkoba ye. Su bɛ don o yɔrɔ kelen pe pe pe! Ɲanfɛnko tɛ kɛ o rɔ. Hali o muguci, o tɛ sin ka kɛ o yɔrɔnin kelen. Muguci kɔni o ye laada ye, ni i ye cɛbakɔrɔ ye ka ban, mugu bɛ ci. Dɔ bɛ ci so kɔnɔ, dɔ bɛ ci kɔ kan. Nka hali o tɛ kɛ ni marifa caman ye, marifa kelen, marifa fila, marifa saba, marifa kelen yɛrɛ bɛ dɔw bɔ. Ni o sutarala waati min na sa, o kan bɛ na fɔ dugutigi ye k'a fɔ de : 'A sutarala.' Hali lajɛli caman tɛ kɛ o rɔ. Dugutigi b'a fɔ : 'Wa! A saan man kan ka maa min majɛ, ni kamalen min salen ye nin ye, a kɔrɔmuso bɛ yɔrɔ min na, wala a dɔgɔmuso bɛ yɔrɔ min, wala a kɔrɔkɛ denw bɛ yɔrɔ min, saan bɛ fɔ olu ye.' Olu bɛ na. O tɛ kɛ jama ye. Cɛ fila bɛ na dɔw rɔ. Bonyalifɛn caman tɛ kɛ o rɔ, katugu a dunbaaw man ca. A dɔgɔmuso in, a kɔrɔkɛ denmuso in, u bɛ na. N'o tɛ, a yɛrɛ kɔrɔmuso, o tɛ na. Katugu u ko : 'Maa tɛ taa i dɔgɔnin suko jula.' A kɔni kan bɛ fɔ u ye. O cɛlakaw bɛ mɔgɔ bila ka na. Mɔgɔ min ka kan ka na, u b'o bila ka na. Musokɔrɔba in ta firiyako kɛra cogo min, kamalen in fana muso ta bɛ kɛ ten.\nFunérailles d'une jeune femme.\nNi musomisɛnnin don fana, a fana kɛcogo bɛ tan. Cɛ fana bɛ mabɔ dukɔnɔna pɛwu! Ka taa yɔrɔ wɛrɛ. Maa bɛ sigi a kɔrɔ k'a kɔlɔsi, k'a laadi koɲuman. A fana tɛ kuma. Cakɛlaw fana tilara waati o waati, muso in fana bɛ sutara o tuma. Ni a y'a sɔrɔ : tile gwanlen don, midi waati, wala midi tɛmɛnnen kɔ dɔɔnin ... ! A! Su tɛ don, katugu tilegan fɛ, ka su don, o tɛ kɛ bada! N'o tɛ, a kɛra waati o waati ye sa, su in bɛ don, janko ka tɛliya k'a ta k'a bɔ maaw kɔrɔ.\nCɛsu don wo, musosu don wo, ni i bɛ don fana, finijɛman de bɛ don a fɛ. Ni a y'a sɔrɔ muso don, basiya maa kɛ, o bɛ siri a la, ka finijɛ biri a la. N 'o tɛ, finifinman fɛn o fɛn, gɛrɛ fɛn o fɛn, o tɛ su fɛ dingɛ kɔno an fɛ.\nAccueil Coutumes et Traditions Funérailles (langue bambara)


BellezzaModaMammaAmore e PsicologiaSana e in formaOroscopoMatrimonioNews & GossipLifestyleProvato da VoiVideoGiochiForumAlbums\tTrendConsigli di StileScarpe, Borse e AccessoriSfilateFashion GalleryTutti gli articoliForum Moda\tSfilata Haute - Milano Moda Donna A/I 2011\nHome / Moda / Sfilata Haute - Milano Moda Donna A/I 2011\tSfilata Haute - Milano Moda Donna A/I 2011\nfoto 5492 visite\tUsa le frecce avanti e indietro della tastiera per sfogliare l'album\n123\t31 . Sfilata Haute - Milano Moda Donna A/I 2011\n32 . Sfilata Haute - Milano Moda Donna A/I 2011\n33 . Sfilata Haute - Milano Moda Donna A/I 2011\n34 . Sfilata Haute - Milano Moda Donna A/I 2011\n35 . Sfilata Haute - Milano Moda Donna A/I 2011